Kako je istakao Novalić, Izmjena Zakona o PIO odnosi se na važne korekcije koje su vezane za odluke Ustavnog suda, zatim korekciju boda za boračku populaciju sa 0,5 na 1.\nPremijer Federacije Bosne i Hercegovine Fadil Novalić kazao je kako su na današnjoj donesene četiri značajne odluke za građane FBiH. Istakao je izmjene u Zakonu o PIO, pravilu za garantni fond, pomaganju općina i gradova u FBiH te je govorio i o nastavku izgradnje tunela Hranjen. Boračkim kategorijama je povećan bod za PIO, a riješen je i problem pomoći udovicama boraca.\nUklonjene su prepreke da se vrši vanredno usklađivanje penzija, odnosno skraćeno je na jednu godinu.\nDopremijer i ministar rada i socijalne politika Vesko Drljača kako je ideja danas usvojenog Prijedloga zakona o penzijama kako neke norme treba precizinije definisati, neke urediti, te implementirati presude ustavnog suda.\n“Kada su u pitanju povrede na radu, tu se smatra i povreda koja je dobijena u pripremi i učešću odbrane BiH u periodu ‘92-‘95. Omogućili smo udovicama poginulih boraca da ostvare pravo i ovo je novina koju smo mi usvojili na sjednici 2019. Radi se na zaštiti udovice poginulih koje nisu bile osiguranici i koje nisu mogle ostvariti radni odnos i to je trebalo urediti i ta norma je implementirana“, izjavio je Drljača.\n“Članom porodice osim bračnog supružnika smatra se i vanbračni supružnik. To je usklađivanje Zakona o PIO sa Porodičnim zakonom“, dodao je.\nIstakao je i da je najveća plata u FBiH 2.174 KM i neće se usklađivati dok odnos najniže penzije i najviše penzije ne bude jedan prema pet.\nTakođe, dodao je i da je ublažena odredba vanrednog usklađivanja ako stopa rasta u prethodnoj godini bude veća od 3 posto.


ilda saulic tenis amerika casovi saban\nGodinama unazad je radila na muzičkoj karijeri, a reket je ostavila po strani. Danas je ponovo oživela svoje devojačke snove i ponovo zaigrala tenis sa decom.\nNaime, pevačica je nedavno otputovala u Ameriku, kako bi se opustila, a sada je na Instagram nalogu podelila fotografiju sa prvog teniskog časa u ulozi profesorke, dok su mališani bili oko nje.\n- Pa da počnemo – pohvalila se fotografijom sa prvog teniskog časa, nakon čega su čestitke počele da se nižu.\nVIDEO Ilda Šaulić: Zbog tate se uvek isplačem kad odem u njegov Krčedin\nIlda Šaulić: Zbog tate se uvek isplačem kad odem u njegov Krčedin


Turska prisilno vraća sirijske izbeglice u ratnu zonu\nBeta\t 1. aprila 2016. 10:30\nOrganizacija Amnesti internešenel (AI) saopštila je da je Turska od sredine januara prisilno vratila stotine sirijskih izbeglica u njihovu zemlju i da to pokazuje “pogubne nedostatke” sporazuma Turske i EU.\nAI navodi da njeno istraživanje na tursko-sirijskoj granici ukazuje da se iz Turske skoro svakodnevno izbaci oko 100 Sirijaca, koji često nisu registrovani u Turskoj.\nOrganizacija za zaštitu ljudskih prava je izrazila zabrinutost da sporazum Ankare i Brisela, čiji je cilj zaustavljanje priliva migranata u Evropu, ugrožava prava tražilaca azila i postavlja pitanje da li je Turska bezbedna zemlja za njih.\nSporazum Turske i EU, koji stupa na snagu u ponedeljak, izmedju ostalog predvidja da migranti koji s turske obale ilegalno dodju na grčka ostrva budu vraćeni u Tursku, a da za svakog vraćenog migranta jedan sirijski izbeglica iz Turske dobije azil u Evropi.\n“Daleko od toga da vrši pritiak na Tursku da poboljša zaštitu sirijskih izbeglica, EU ustvari podstiče suprotno”, izjavio je direktor AI za Evropu i centralnu Aziju Džon Dalhuisen.\nSirijci su ranije mogli samo s pasošem da predju granicu s Turskom, pa čak i oni koji udju nelegalno mogli su da se registruju. Sada je ulaz u Tursku dozvoljen samo onima kojima je hitno potrebna lekarska pomoć.


Izvor: Pravda/Politika arhiva vesti 10.03.2016 - Naslovi.net\nRusija: Srbi, ne idite u NATO\nPredsednik Srbije Tomislav Nikolić sastaće se danas u Moskvi sa predsednikom Ruske Federacije Vladimirom Putinom. Ovo je prvi susret na tako visokom nivou nakon što je Srbija ratifikovala sporazum sa NATO kojim se osoblju Alijanse daju posebne… »\nPopović: Tražićemo da Vlada formira Kancelariju za saradnju sa Rusijom\nBOGATIĆ - Predsednik Srpske narodne partije Nenad Popović izjavio je danas da će se SNP i njeni koalicioni partneri zalagati da buduća Vlada Srbije oformi Kancelariju za saradnju sa Rusijom. Ta kancelarija će pomagati domaćim privrednicima da… »\nMEKEJN POHVALIO: Vučić se odlično odupire Rusiji, pomoći ćemo mu da tako i nastavi!\nIako Amerikanci (još od Đinđićeve vladavine) ne izlaze iz srpskih ministarstava, drmaju našim pravosuđem, kontrolišu sve glavne političke partije i televizije, Mekejn je odlučio da govori o ruskom pritisku i propagandi…. Srbija je od perioda… »


January 2016 - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nAS osiguranje odlazi iz Srbije\nOsiguravajuće društvo “AS osiguranje”, po svemu sudeći, odlazi iz Srbije.\nPrema nezvaničnim potvrdama “Adriatic Slovenica” je izgubila strpljenje i nema nameru da dokapitalizuje i plaća gubitke “AS osiguranja” u Srbiji, i upravo je to glavni razlog gašenja odnosno likvidacije AS osiguranja. Pročitajte više […]\nUsled požara koji se 8. januara dogodio u Zemunu, u stambenoj zgradi na Keju oslobođenja Pročitajte više […]\nNema više skrivenih prekršaja\nSudovi, policija i socijalno osiguranje od početka godine umreženi. Država za nepune dve godine od kazni prihodovala oko 16,7 miliona evra OD 1. januara više ne može da se napravi Pročitajte više […]\nOd početka ove godine generalni direktor i predsednik Odbora Generali osiguranja Srbije, jedne od najvećih osiguravajućih kuća na Balkanu, je Dragan Filipović.\nFilipović je nasledio Andrea Simončellija koji je preuzeo top menadžment poziciju u Generali grupi u Poljskoj.\nPored Andrea Simončelija, iz Generali osiguranje ado Srbija, odlazi u Poljsku i Mladen Ostojić dugogodišnji član izvršnog odbora ove osiguravajuće kompanije. Pročitajte više […]\nOvim rečima je Branko Greganović, predsednik Izvršnog odbora slovenačke NLB banke, za B92 nedavno objašnjavao zašto je za našu zemlju važno hrvatsko iskustvo u nameri da građanima obezbedi sigurna i stabilna primanja u starosti. Međutim, za razliku od predstavnika banaka i osiguravajućih kuća, Pročitajte više […]\nDuško Jovanović: osiguranje je nedovoljno iskorišćen investicioni resurs\nTržište osiguranja u Srbiji godinama stagnira i nedovoljno je iskorišćen investicioni resurs. Premija osiguranja je 1,8 % BDP i ne pomera se već deceniju, premija po glavi stanovnika jedva dostiže 80 evra, dok u EU, na osnovu raspoloživih podataka, iznosi oko 1.900 evra. Pročitajte više […]\nPotrošeno 90 milijardi dolara zbog prirodnih katastrofa u 2015.\nU svetu je u 2015., potrošeno oko 90 milijardi dolara za saniranje posledica od prirodnih katastrofa, što je najniža suma od 2009. godine, saopštila je u ponedjeljak , 4.januara, nemačka osiguravajuća grupa Minhen Re u svom godišnjem izvještaju. Pročitajte više […]


Predstavljanje istraživanja: Kako izgleda proces autovanja kod LGB ljudi u Srbiji? • PIN\nBy pin13 Septembra, 2021Novosti\nHome » Predstavljanje istraživanja: Kako izgleda proces autovanja kod LGB ljudi u Srbiji?\nU okviru Beograd Prajda, naša psihološkinja Ana Milić predstaviće istraživanje na temu: “Kako izgleda proces autovanja kod LGB ljudi u Srbiji?”\nAutovanje je jedinstven proces koji je u naučnoj zajednici postao predmet istraživanja krajem prošlog veka, kada su istraživači i istraživačice pokušali da formulišu univerzalne modele ovog fenomena. Ipak, ispostavilo se da je proces autovanja jedinstven za svakog pojedinca, te da ne može biti predstavljen kroz strukturalne modele procesa.\nOvo istraživanje nastalo je kao potreba da se odgovori na raskorak u dostupnom znanju, a posebno i kao potreba da se mladim LGB ljudima iz Srbije pruži prilika da govore o svom specifičnom iskustvu. Nakon analize podataka dobijenih kroz deset dubinskih intervjua, četiri glavne teme su definisane: identitet, upravljanje procesom, odgovor drugih, biti autovan.\nPredstavljanje istraživanja biće i prilika da se otvori prostor za razgovor o ovoj važnoj temi, te pozivamo sve zaintersovane da nam se pridruže i obogate diskusiju svojim znanjem, iskustvom i preporukama.


Zanimljivosti dana : U Cirihu započeli najveće premeštanje zgrade u Evropi\nU Cirihu započeli najveće premeštanje zgrade u Evropi\nU Cirihu, je nedavno započelo premeštenje 120 godina stare zgrada i to u celosti uz pomoć hidraulike i železničkih šina kako bi je sačuvali od rušenja....\nOperacija pomeranja s mesta zgrade od gotovo impozantnih 6.200 tona težine tj nekadašnje fabrike počela je u utorak.\nZgrada sepomera s dva hidraulična postiskivača skoro 500 valjaka kao i šest linija železničkih šina koje će biti iskorišćeni da pomognu guranju 120 godina stare zgrade za oko 60 metara i to brzinom od oko tri do pet metara na sat.\nPo kompaniji koja je plaćena za ovaj posao projekat tj premeštanja zgrade koja je 80 metra dugačaka i 12 metara široka je najveće preselenje jedne zgrade u Švajcarskoj kao i u Evropi do sad zabeležen.\nOvaj projekat premštanja stare zgrade tj fabrike je započeo još prošle godine postavljajući ispod nje valjke Do sada je kompanija Swiss Prime Site (SPS) utrošila gotovo 12.7 miliona dolara u operacijima u cilju očuvanja centra Ciriha.\nJedna nemenovana amerikanka iz države Ohaja zapalila je kuću u kojoj je živelo 10-ak…\nProdat prvi računarski program na aukciji za 125.000 dolara!\nEngleska matematičarka Ejda Lavlejs napisala je prvi računarski algoritam pre gotovo 150…


Brčanski Forum - Nadzor nad radom svih odjeljenja i institucija Brčko Distrikta najavio gradonačelnik Siniša Milić\nNadzor nad radom svih odjeljenja i institucija Brčko Distrikta najavio gradonačelnik Siniša Milić\nBudući da je neblagovremeno rješavanje upravnih predmeta jedan od najvećih problema sa kojima se građani suočavaju prilikom ostvarivanja svojih prava pred organima uprave, upravna inspekcija će narednih dana, u saradnji sa gradonačelnikom, pokrenuti nadzor nad radom svih odjeljenja i institucija distrikta Brčko, najavio je gradonačelnik Siniša Milić.\nOn je naglasio da će se pod lupom inspekcije posebno naći predmeti za koje je istekao zakonski rok za donošenje rješenja.\n„Po zakonu o upravnom postupku rok za izdavanje rješenja u jednostavnijim predmetima je 15, a u složenijim 30 dana. Niko ne smije vršiti pritisak na nadležne kako da riješe predmet, ali rješenje mora biti doneseno, bilo pozitivno ili negativno“, rekao je Milić.\nOn je naglasio da ni jedno odjeljenje do kraja godine neće biti pošteđeno nadzora, ali će se raditi po prioritetima, u zavisnosti od važnosti oblasti o kojoj je riječ.\n„Podsjećam da je Zakon predvidio i prekršajne odredbe u slučaju prekoračenja ovih rokova, i to u vidu novčane kazne koja za instituciju s javnim ovlašćenjima ili odjeljenje može iznositi i do 25.000 KM ali i za odgovorna lica i to do 10.000 KM“, rekao je Milić.


Jesmo li dovoljno moćni za ovakve investicije? - Portal 072info\nIzgradnja tunela Vijenac u dužini od tri kilometra prema trenutnim troškovima iznosi oko 130 miliona KM što je preveliki luksuz koji Federacija BiH u ovo vrijeme nije smjela priuštiti – smatra član Komisije za promet i komunikacije Predstavničkog doma Parlamentarne skupštine BiH Zijad Jagodić.\nKrak evropskog koridora V kroz Bosnu i Hercegovinu, kako navodi Jagodić u saopćenju za javnost, od posebnog je značaja za privredni i opće društveni razvoj.\nDodaje da u tom pogledu svi izgrađeni elementi autoceste trebaju oslikavati državu, regiju, narod, industriju, ali i moć države.\n“Postavlja se logično pitanje, da li smo dovoljno moćni za ovakve investicije? Projektovanje i izgradnja zahtijevnih konstrukcija, kako kroz ravnice, tako i kanjone trebala bi biti stručno i ekonomično osmišljena. Međutim, projektiranje i izgradnja najskupljih prometnih konstrukcija sa svom najsavremenijom elektronskom opremom u ovoj i ovakvoj situaciji, Bosni i Hercegovini nisu potrebni”, navodi Jagodić.\nUkoliko bi se, po njegovom mišljenju, na ovoj pa i drugim trasama gradilo usjecima, zasjecima i nasipima FBiH bi mogla izgraditi tri do pet puta dužu trasu nego što je to na ovaj način.\n“Ako se uzme u obzir da će i troškovi dugoročnog upravljanja i održavanja, vođenjem tendera za razne kooperante, servise, testiranja i sl. kod ovog ali i drugih tunela kontinuirano rasti, stvar postaje potpuno jasna”, naveo je Jagodić.\nPored lijepih riječi, kako je dodao, koje se mogu čuti i svečanosti prilikom puštanja u funkciju ovakvih konstrukcija, ne smijemo zaboraviti da će sve investicije i troškovi, planski i neplanski, redovni i vandredni, biti pojedinačno, ali i kolektivno breme svih nas dok ih ne isplatimo.\n“Stoga se postavlja nezaobilazno pitanje kome će tuneli i najskuplje investicije u BiH najviše doprinijeti, učesnicima u prometu, graditeljima ili investitorima”, naveo je Jagodić u saopćenju za javnost.


Rekordna posjeta turista u julu i avgustu | 058.ba\nRekordna posjeta turista u julu i avgustu\nSRNA - Jovana Borovčanin - 24. avgusta 2021.\t058.ba\nVIŠEGRAD – Višegrad u julu i avgustu bilježi rekordnu turističku posjetu, a svi smještajni kapaciteti su popunjeni, podaci su Turističke organizacije.\nVišegrad ima 40 registrovanih privatnih apartmana, koji uz hotele i motele raspolažu sa 500 kreveta.\nDirektor Turističke organizacije Višegrad Olivera Todorović rekla je da je na bazi podataka od vlasnika smještajnih kapaciteta u ovom i prethodnom mjesecu ostvarena rekordna posjeta u njihovim smještajnim objektima.\n„Svjedoci smo da su u Višegradu svakodnevno velike posjete turista, a jedna od atrakcija je vožnja turističkim brodovima od Perućca do Višegrada. Višegrad je na turi od Beograda do Trebinja nezaobilazna stanica u kojoj turisti borave i to više nije boravak od samo nekoliko časova, već i više dana“, naglasila je Todorovićeva.\nNajveći broj turista je iz Srbije i Crne Gore, ali je bilo turista iz Makedonije, Slovenije, Rusije, Češke i Bugarske.


» Srednjoškolci debatovali u domu naroda, u poslaničkim klupama njihovi vršnjaci\nSrednjoškolci debatovali u domu naroda, u poslaničkim klupama njihovi vršnjaci\nFinale Evropske škole debate u kojoj su učestvovali srednjoškolci iz gradova širom Srbije održano je u Skupštini Srbije, najvišem narodnom domu koji je ovog puta bio mesto rasprave da li Evropska unija treba da se razvija u više brzina ili ne.\nU organizaciji EU info centra i Otvorene komunikacije, i uz podršku Delegacije EU u Srbiji, četvrti put zaredom održana je Evropska škola debate koja je u proteklih šest meseci okupila 70 odabranih srednjoškolaca iz Beograda, Niša, Novog Sada i još 20 gradova širom Srbije. Od novembra 2016, oni su na radionicama učili paralelno o evropskim integracijama i veštine debatovanja, uz članove Tima Evropa Srbija i iskusne debatere iz Otvorene komunikacije kao predavače.\nSrednjoškolci su se potom takmičili u javnim debatama u nekoliko gradova, a najistaknutijih šest finalista je učestvovalo u završnoj debati, na temu “ Da li EU treba da se razvija u dve brizne“ ili da u Uniji ostane sadašnje stanje.\nPodeljeni u dva tima – „vlada“ koja se zalaže za dve ili više brzina razvijanja EU i „opozicija“ koja smatra da treba zadržati sadašnje stanje, oni su razmenili argumente pred tročlanim žirijem i publikom u kojoj su bili njihovi vršnjaci-polazinici Evropske škole debate.\n„Vladin“ tim koji su činili Jovana Tešić iz Novog Sada, Nina Stojanović iz Beograda i Marija Jovanović iz Medveđe, zastupao je tezu da bi podela u manje blokove, što bi automatski bio rezultat napredovanja EU u više brzina, bila korisna za sve članice Unije, kako bogate, tako i one koje su manje razvijene.\nIstakli su i da je dublja integracija moguća, da je širenje u više brzina EU zakonski omogućeno Lisabonskim ugovorom, kao i da bi napredovanje u više brzina prilagođeno stepenu razvoja zemalja po grupama bilo garant smanjenja evroskepticizma.\nU timu „opozicije“, koji su činili Aleksandra Stanković iz Niša, Danilo Mladenović iz Beograda i Sonja Jovičić iz Novog Sada tvrdili su suprotno: da će EU, ako ne bude nastupala kao celina, izgubiti kao igrač na globalnoj sceni, da će „više brzina“ otežati donošenje odluka u EU, povećati evroskepticizam i smanjiti proširenje Unije.\nSmatramo da je proširenje bitnije od produbiljivanja integracija, naveli su oni i istakli da je oblast Zajedničke spoljne politike primer koji pokazuje da bi napredovanje u „više brzina“ bilo štetno za Uniju.\nTročlani žiri u sastavu potpredsednik Skupštine Srbije Vladimir Marinković, aktuelna svetska prvakinja u debati Teodora Rešetar i vođa tima EU info centra Ljubica Marković bio je jednoglasan u oceni da su svi debateri bili izuzetno dobro pripremljeni i da su odlično nastupali, ali je ipak sa dva glasa za presudio u korist “vladinog” tima.\nPotpredsednik parlamenta Vladimir Marinković je istakao da je Skupština Srbije već godinama domaćin finala u debate i da podržava taj projekat koji daje rezultate. On je izrazio nadu da će neki od debatera postati budući poslanici i čestitao svim učesnicima na izuzetno uspešnom nastupu, jer je, kako je rekao, “sa 18 godina debatovati o Ukrajini i Zajedničkoj spoljnoj politici”, impresivno i mnogo govori o uspešnosti učesnika.\nSnimak debate možete pogledati na sledećem linku: https://www.youtube.com/watch?v=u0ZkV-u5X4I\nKako do prakse u Evropskoj komisiji?\nRadionica „Kako aplicirati za program Erasmus za mlade preduzetnike“


Kraj jedne ere – Velika Britanija više nije deo EU\nIzvor: RTS, 01.Feb.2020, 01:02 (ažurirano 02.Apr.2020.)\nPosle 47 godina Velika Britanija više nije članica EU, a pristalice Bregzita na Parlamentarnom skveru u Londonu slave "povratak nezavisnosti". Premijer Boris Džonson >> Pročitaj celu vest na sajtu RTS << obećava novi početak.\nSterdžen je rekla da je Bregzit "ključni momenat" za Škotsku i Ujedinjeno Kraljevstvo, pri čemu mnogi Škoti osećaju "stvarnu i duboku tugu ali i gnev".\n"Ovo je kraljevstvo gde su prestoli kraljeva, ovo prezreno ostrvo, ova zemlja veličanstva, sedište Marsa, drugi Raj...\nOvaj dragoceni kamen smešten u srebrnom moru...".\nSrbijaDanas.com: Novi početak ili kraj Evrope kakvu znamo? Nakon 47 godina Britanija više nije u Evropskoj uniji (FOTO/VIDEO)\nZbogom, Evropo: Velika Britanija posle Bregzita napustila EU\nIzvor: Luftika.rs, 01.Feb.2020\nVelika Britanija više nije deo Evropske unije. Bregzit se konačno dogodio, kada je virtuelni sat na rezidenciji britanskog premijera tačno u ponoć označio kraj članstva u EU i početak nove epizode u životu te države i njenih građana.. Posle 47 godina Velika Britanija više nije članica EU,...\nRT: I zvanično: Velika Britanija napustila EU, na snagu stupio „prelazni period“\nIzvor: Vostok.rs, 01.Feb.2020\nDuboko podeljeno Ujedinjeno Kraljevstvo zvanično je okončalo sa 47-ogodišnjim članstvom u Evropskoj uniji, nakon što je sat otkucao 23 časa u Londonu i ponoć u Briselu, sa čim je i zvanično počeo jedanaestomesečni „prelazni rok“. Dug i trnovit put do razvoda počeo je pre tri i po godine...


ABA liga spremna na saradnju: Dodik potvrdio interesovanje Olimpijakosa - Sportska centrala\nNaslovna Košarka ABA liga spremna na saradnju: Dodik potvrdio interesovanje Olimpijakosa\n14 mar 2019. 13:55\nKK Olimpijakos poslao je dopis čelnicima ABA lige, u kojem se interesuje za uslove oko eventualnog učešća u regionalnom takmičenju na prostorima bivše Jugoslavije.\nPredsednik Skupštine ABA lige Igor Dodik potvrdio je da su crveno-beli iz Pireja izrazili želju da zaigraju u ovom takmičenju. Prvi čovek Igokee je za Srpska info pozdravio tu ideju, ali je istakao da je za tako nešto neophodna promena u samoj organizaciji takmičenja.\n– Imali smo razgovor sa generalanim menadžerom Olimpijakosa Stavropulosom, čiji je klub izrazio spremnost i želju da igra u ABA ligi. Na tom razgovoru insistirali smo da oni pošalju pismo namere u vidu zvaničnog dopisa, te smo poručili da ćemo mi na to da odgovorimo nakon sednica predsedništva i skupštine ABA lige. Taj dopis iz Grčke je stigao i sada ostaje da mi održimo pomenuta dva sastanka, da vidimo koje su mogućnosti, šta bi trebalo eventalno da promenimo u propizicijama i pravilima, rekao je Dodik za „Srpska info „.\nDodik je naglasio da bi dolazak Olimpijakosa u ABA ligu bio veliki plus za regionalno takmičenje u celini, a da će se više znati nakon nedelje, 17. marta, kada je predviđeno da se igra grčki derbi Panatinaikos – Olimpijakos.\n– U svakom smislu to bi donelo pozitivan efekat i što se tiče gledalaca i to se tiče marketinga i novog tržišta, a najviše iz takmičarskog ugla. Verujem da se neće menjati ništa kada je u pitanju prohodnost ka Evroligi, jer Olimpijakos već ima licencu, pa bi ABA liga ovime dobila još jednog učesnika Evrolige. To je zaista ogromna stvar i mislim da će na skupštini klubovi pozitivno reagovati na ovu inicijativu. Olimpijakos još nije zvanično potvrdio sve ovo, jer najpre mi moramo da donesemo odluku na Skupštini. Olimpijakos čeka utakmicu protiv Panatanaikosa za koju je tražio izuzeće domaćih sudija, a ukoliko se to ne desi, mislim da će definitivno istupiti iz grčke lige, dodao je predsednik Skupštine ABA lige.\nPriština hoće u ABA ligu: Srpski klubovi, a posebno Zvezda, sve to gledaju na političkoj osnovi!\nMonstrouzno kucanje Sija najbolje u protekloj sezoni ABA lige [VIDEO]\nU Grčkoj košarci haos: Savez poslao PAO na Olimpijakos\nNovo poglavlje u ratu između Olimpijakosa i Panatinaikosa: Veleobrt koji niko nije očekivao\nOdržan sastanak u Zagrebu, čeka se 24. maj


ЕВО ЗАШТО је баш сад Трамп тражио да Русија врати Крим!\nEVO ZAŠTO je baš sad Tramp tražio da Rusija vrati Krim!\nPortparol Bele Kuće Šon Spajser izjavio je kako predsednik Sjedinjenih Američkih Država Donald Tramp očekuje da Rusija vrati Krim Ukrajini i da učini više povodom prekida nasilja na istoku zemlje.\n– Predsednik Tramp je jasno rekao da očekuje da ruska Vlada zaustavi nasilje u Ukrajini i da vrati Krim. Istovremeno, on u potpunosti očekuje i želi da ima dobre odnose sa Rusijom – rekao je Spajser na dnevnom obraćanju novinarima.\nNa Spajserovu izjavu reagovalo je rusko Ministarstvo spoljnih poslova saopštivši kako „Rusija ne daje svoje teritorije drugima“. Portparolka Ministarstva Marija Zaharova odbacila je mogućnost da Rusija vrati kontrolu nad Krimom Ukrajini.\n– Mi ne dajemo naše teritorije. Krim je teritorija Ruske Federacije – rekla je Zaharova.\nIako pozicija SAD prema Krimu nije novost, njena potvrda od nove američke administracije dolazi u trenutku kada su spekulacije o eventualnom ukidanju sankcija Rusiji kulminirale ostavkom Trampovog savetnika za nacionalnu bezbednost Majkla Flina, koji je pre nego što je stupio na dužnost s ruskim ambasadorom razgovarao o mogućem ukidanju sankcija.\nDa vidimo kako Rusi kontrolišu Trampa\nDemokrate u Kongresu SAD su zatražile specijalnu istragu o mogućim vezama između američkog predsednika Donalda Trampa i Rusije, uključujući i pitanje kada je Tramp saznao da je njegov bivši savetnik za nacionalnu bezbednosti Majkl Flin razgovarao s ruskim ambasadorom.\n– Amerikanci zaslužuju da znaju pun opseg finansijske, lične i političke kontrole koju Rusi imaju nad predsednikom Trampom i šta to znači za našu nacionalnu bezbednost – rekla je šefica poslaničkog kluba demokrata Nensi Pelosi.\nRepublikanci su do sada odbijali da ustanove specijalnu dvostranačku komisiju koja bi ispitala navodno mešanje Moskve, tvrdeći da je postojeći kongresni komitet sposoban za sprovođenje istrage. Međutim, posle ostavke Flina zbog navoda da je zavarao potpredsednika Majka Pensa u vezi s razgovora s ruskim ambasadorom, biće pod pritiskom da promene odluku.\nRepublikanski senator Džon Mekejn izjavio je da je Flinova ostavka uznemiravajući pokazatelj disfunkcije aktuelnog aparata nacionalne bezbednosti.\n– Flinova ostavka postavlja i dalja pitanja oko namera Trampove administracije prema Rusiji Vladimira Putina, uključujući i izjave predsednika koje sugerišu više ekvivalentnosti između SAD i Rusije uprkos invaziji na Ukrajinu, aneksiju Krima, pretnje našim NATO saveznicima i pokušaja mešanja u američke izbore – rekao je Mekejn.\nRat protiv svih teško izvodljiv\nImajući u vidu sa kakvim se optužbama Tramp suočava kod kuće, nova administracija je morala da povuče oštriji potez prema Kremlju, a Ukrajina i Krim se, u trenutku eskalacije nasilja u Donbasu, nameću kao najbolje moguće polje za tako nešto. S obzirom da su SAD i EU uveli sankcije Rusiji pre svega zbog pripajanja Krima, a zatim i zbog navodne podrške proruskim pobunjenicima na istoku Ukrajine, Trampov poziv na vraćanje Krima bio je očekivan.\nPitanje je kako će Vladimir Putin odgovoriti i u kom smeru će to odvesti „novo poglavlje“ odnosa Rusije i SAD. Sigurno je da Kremlj neće popustiti po pitanju spornog poluostrva, naročito ne u trenutku gomilanja trupa u Poljskoj i na Baltiku, kao i velikih vojnih vežbi na Crnom moru, koje su samo neke od mera koje NATO u poslednje vreme sprovodi u neposrednoj blizini ruske granice, što Moskva karakteriše kao direktnu pretnju ruskim nacionalnim intresima i bezbednosti.\nTrampova diplomatska ofanziva, ipak, može biti preuranjena. Istovremeno zaoštravanje odnosa sa Rusijom, Kinom, Iranom i delimično Evropskom unijom, dok se njegova administracija muči sa unutrašnjim problemima, može se ispostaviti kao preveliki zalogaj čak i za SAD.\nNisu oni djabe postavili neuravnotezenu osobu kao sto je ovaj i sta on misli to je za Ruse totalno nevazno i on i svi ovi oko njega imaju vremena do septembra jer u septembru pocinju vojne vezbe u Rusiji i bice angazovano oko 350 000 vojnika i ko ima imalo mozga u glavi moze zakljuciti o cemu se radi i tolika vojska se ne podize radi cirkusa jer u prevodu to znaci rat.


Dačić: Bez podrške međunarodne zajednice nema rešenja za migrantsku krizu\nBeta 30. septembra 2015. 20:30\nBez dijaloga i podrške međunarodne zajednice, nije moguće naći adekvatan odgovor za produbljenu bezbednosnu i migrantsku krizu, izjavio je u Njujorku ministar spoljnih poslova Srbije Ivica Dačić u debati Saveta bezbednosti Ujedinjenih nacija o očuvanju mira i bezbednosti na Bliskom istoku i u Severnoj Africi.\nDačić je, kako se navodi u saopštenju Ministarstva spoljnih poslova Srbije, kazao da je Srbija spremna da se uključi u međunarodnu mrežu rešavanja bezbednosnih izazova na Bliskom istoku i u Severnoj Africi, kako bi se na najbolji način rešila i izbeglička kriza.\n„Posledice ovih kriza osećamo svi. Talas migranata iz područja zahvaćenih sukobima nije mimoišao ni Srbiju. Evidentno je da rešenje nije u parcijalnim i lokalno ograničenim koracima, već u saradnji i koordinaciji na širem međunarodnom planu, i da je jedino pravo i efikasno rešenje stabilizacija kriznih područja, pre svega Bliskog istoka i Severne Afrike“, izjavio je Dačić.\nOn je kazao da Srbija ne može sama da se nosi sa izbegličkim problemom jer je u nju od početka ove godine do 22. septembra ušlo 170.000 izbeglica, a samo 500 zatražilo azil.\nStefanović: MUP će u 2018. primiti oko 150…


Prvo što biste pomislili verovatno bi bilo da je, bez obzira na sve, mnogo "mator" i "da mora je dosta prešao". I tu bi vas ovaj Mercedes-Benz 300D Turbo potpuno iznenadio, budući da je poslednjih 29 godina proveo u garaži i da na njegovom kilometar satu stoji broj - 378.\nPROČITAJTE: REČ STRUČNJAKA: Evo zašto je LOŠE da auto zimi radi u leru\nZvuči skoro potpuno neverovatno da jedan tako kvalitetan automobil star skoro pune tri decenije nije do sada nekoliko puta "obrnuo brojčanik".\nAutomobil pripada W124 seriji, proizvođenoj između 1984. i 1995. godine. W124 je bio prvi model o kome se govorilo kao o E-klasi, da bi njegov naslednik (W210) to ime zvanično i poneo.\nOvaj 300D Turbo pokreće najsnažniji Mercedesov dizelaš u tadašnjoj gami, trolitarsko redni šestocilindraš sa 143 konjske snage i maksimalni obrtnim momentom do 270Nm. Njegova snaga se na zadnje točkove prenosi preko automatskog 4G-Tronic menjača.\nAutomobil je pre skoro tri decenije bio naručen u Španiji, gde je prvi i jedini put registrovan 4. decembra 1991. u Huelvi, nedaleko od Sevilje. A pošto je to vlasniku bio samo jedan od automobila iz njegove flote, Mercedes je ostao zaboravljen u garaži sve do skoro.\nInače, kako navode kolege sa sajta AutoRepublika, prema originalnom cenovniku iz 1991. godine, početna cena Mercedesa 300D Turbo u Nemačkoj je iznosila 64.000, dok je cena ovog primeraka bila skoro 85.000 nekadašnjih nemačkih maraka. Kada se u tu cenu uračunaju protok vremena i efekti inflacije, ta suma bi danas bila ekvivalentna iznosu od oko 98.000 evra.\nOvaj "španski" Mercedes 300D Turbo, 29 godina kasnije, našao se u rukama ljudi iz kompanija Mechatronik, poznatog specijalizovanog restauratora i dilera klasičnih Mercedesovih automobila (na čijem sajtu se mogu naći neki od zaista izuzetnih i jednstvenih modela slavnog bavarskog proizvođača).\nKevin Bic, iz Mechatronik-a, kome se zahvaljujemo na ustupljenim fotografijama, za Telegraf.rs potvrđuje da je automobil zaista u odličnom stanju, što se iz priloženog može i videti. Ipak, budući kupac bi svakao trebalo da uradi servis, pošto su godine stajanja sigurno ostavile nekog traga na mehaniku.\nMechatronik automobil prodaje po ceni 59.900 evra (sa plaćenim porezima), a budući kupac ovog Mercedesa uz automobil dobija pripadajući komplet alata i originalne španske registarske tablice iz 1991. godine.


TUŽILAŠTVO TERETI MARJANOVIĆA ZA JELENINO UBISTVO a Zoranovi branioci još nisu videli optužnicu | Vestinet.rs\nPočetna AKTUELNO\tTUŽILAŠTVO TERETI MARJANOVIĆA ZA JELENINO UBISTVO a Zoranovi branioci još nisu videli optužnicu\nViše javno tužilaštvo u Beogradu podiglo je optužnicu protiv Zorana Marjanovića kojom ga tereti za ubistvo supruge Jelene 2. aprila 2016. godine na nasipu u Borči, a kako Kurir saznaje, njegov advokatski tim u nju još nije imao uvid.\nNezvanično, ispitivanje svedoka trajalo je i u petak, a i pored toga Marjanovićevi branioci su imali mogućnost prigovora, zbog čega im ne deluje realno da je optužnica uopšte tako brzo podignuta.\nOptužnica je u petak na kraju radnog vremena prosleđenja Višem sudu u Beogradu na potvrđivanje, a biće dostavljena i Marjanoviću i njegovim braniocima na odgovor.\nDo tada, oni neće ništa komentarisati, a očekuju da im bude isporučena u ponedeljak ili utorak nakon čega će se i zvanično oglasiti, saznaje Kurir iz izvora bliskog advokatskom timu Zorana Marjanovića.\nKako je naš list već pisao, istražitelji su u potpunosti sklopili mozaik zločina i tvrde da s velikom sigurnošću znaju tačno ko je od pomagača kakvu ulogu imao, ali da se još uvek prikupljaju dokazi koji bi mogli da ih odvedu na optuženičku klupu.\n„Na osnovu svih dokaza koji su prikupljani od dana kad je Jelenino telo pronađeno u kanalu, postoji osnov sumnje da je zločin počinio Zoran.\nPolicajci koji su radili na slučaju od prvog dana bili su uvereni da je on, ali nisu imali dovoljno dokaza da ga uhapse.\nMeđutim, posle veštačenja pantalona na kojima su pronađeni tragovi blata i Jelenine krvi, kao i nakon detaljnih analiza mobilnih telefona i baznih stanica, stavljene su mu lisice“, kaže izvor Kurira upućen u istragu.


Amfilohije pristao na razgovore sa Vladom Crne Gore | BNN\nAmfilohije pristao na razgovore sa Vladom Crne Gore\nNakon oštrih tenzija u Crnoj Gori\n05.03.2020 - 17:24\nMitropolit crnogorsko primorski Amfilohije prihvatio je poziv premijera Duška Markovića da se sastanak ekspertskih timova Vlade Crne Gore i Mitropolije crnogorsko-primorske i eparhija Srpske pravoslavne crkve u Crnoj Gori održi 11. marta u Vili Gorica u Podgorici.\nU pismu Mitropolita Amfilohija koje je poglavar SPC u Crnoj Gori uputio premijeru Markoviću se navodi da su poziv očekivali ranije, "budući da će do nastavka dijaloga proći skoro četiri sedmice od posljednjeg sastanka, što je, u okolnostima u kakvim se Crna Gora trenutno nalazi, izuzetno dug period".\nPrethodno je iz crnogorske Vlade saopšteno da je premijer Marković formirao tim eksperata za pregovore sa Mitropolijom o Zakonu o slobodi vjeroispovijesti i uputio mitropolitu Amfilohiju poziv na razgovore na ekspertskom nivou.\nVladu će u pregovorima sa MCP zastupati potpredsjednik Zoran Pažin, profesor Pravnog fakulteta u Podgorici Nebojša Vučinić, dekanica Pravnog fakulteta Aneta Spaić, šef Kabineta predsjednika Vlade Dragoljub Bulatović, Nikola Martinović, advokat i Srđan Spaić, diplomirani pravnik.\nMCP će na sastanku sa vladinim timom predstavljati petočlani tim u kojem su protojerej Velibor Džomić i advokati Dragan Šoć, Zoran Lazarević, Vladimir Leposavić i Damjan Ćulafić.\nPodsjetimo, Mitropolit Amfilohije sastao se sa premijerom Duškom Marković 14. februara ove godine a nakon tog prvog i za sada jedinog sastanka nije došlo do približavanja pozicija dvije strane u odnosu na, za SPC, sporni Zakon o slobodi vjeroispovjesti.\nMitropolija SPC u Crnoj Gori traži od Vlade da povuče taj zakon, odnosno sporne članove koji se odnose na potencijalno prenošenje vlasništva nad crkvenim objektima i imovinom, sa SPC na državu Crnu Goru.


Đorđević: Tim za praćenje ekonomskih migracija sprečava odlazak ljudi iz Srbije - Društvo - Dnevni list Danas\nPočetna » Društvo » Đorđević: Tim za praćenje ekonomskih migracija sprečava odlazak ljudi iz Srbije\nZadatak Koordinacionog tima za praćenje tokova iz oblasti ekonomskih migracija u Srbiji je izrada strategija i akcionog plana kojima će biti utvrdjeno kako sprečiti odlazak ljudi iz zemlje, rekao je danas ministar za rad, zapošljavanje, boračka i socijalna pitanja Zoran Đorđević.\n6Piše: Beta 15. januara 2019. 13.46\nFoto: FoNet/Ministarstvo rada, zapošljavanja, boračka i socijalna pitanja\nOn je posle prvog sastanka tog tima rekao novinarima da je neophodno da se gradjani zapošljavaju u srpskim preduzećima, kao i da se privuku strani državljani da borave i rade u Srbiji.\n„Doneli smo predlog kako treba da izgleda sastav Koordinacionog tima za praćenje tokova iz oblasti ekonomskih migracija u Srbiji, odnosno ko će biti njegovi članovi. Pored toga, predloženo je i da se formiraju podgrupe koje bi radile na izradi strategija i akcionog plana“, rekao je Đorđević. Po njegovim rečima, Koordinacioni tim će davati konkretne predloge Vladi Srbije o tome koje mere treba preduzeti kako bi se sprečio odlazak ljudi iz zemlje.\n„Predložili smo da se već na sledećem sastanku koji ćemo održati do kraja ovog meseca pripreme izveštaji, predlozi i statistički podaci o ekonomskim migracijama u Srbiji. Dogovoreno je i da se Koordinacioni tim sastaje najmanje jednom u dva meseca, a po potrebi i češće“, kazao je ministar. Đorđević je rekao da su podaci o tome koliki broj ljudi godišnji odlazi iz Srbije različiti, kao i da ne postoje tačni podaci o tome koliko ljudi se iz inostranstva vrati u zemlju.\n„Neki podaci čak govore da imamo studente koji imaju studentsku vizu bez zelene karte i bez dvojnog državljanstva“, ukazao je Đorđević. On je pozvao gradjane Srbije da u inostranstvo putuju preko agencija za zapošljavanje kako bi bilo moguće braniti njihova prava u stranim zemljama.\n„Dolazimo u situaciju da ljudi iz Srbije idu turistički u inostranstvo i tamo rade dok ih ne uhvati inspekcija rada, a onda ih deportuju nazad, bez ikakvih prava i novca koji su imali kao lični dohodak“, rekao je Đorđević.\nmigracije, Zoran ĐorđevićBeograd\nE to je pravi razlog odlaska ljudi iz zemlje! Još jedan koordinacioni tim za pranje para i uhlebljivanje stranačkih kadrova!\n15. januara 2019. u 14.24\nDjordjevicu, secas li se da smo zajedno polagali ispit iz „Zaustavljanje ekonomskih migracija iz Srbije“, kod Prof. Vucka Aleksandrovica, na Keramicarskom Fakultetu, Univerziteta SNS? Tada nam je Profa lepo objasnio: Ako neces da ih platis vise od garantovanog minimalca – oduzmi im pasose!\nkatastrofalno nepoznavanje cinjenica kaže:\nKakve veze ima studentska viza sa zelenom kartom i dvojnim drzavljanstvom? Pa sva deca koja su odavde primljena na EU fakultete dobijaju studentske vize i stipendije, smestaj u studentskim domovima, a na americkim univerzitetima dobijaju skolarine i preko sporta.\n15. januara 2019. u 15.12\nPoništite sve kupljene diplome i biće dovoljno mesta za sve diplomce koji su diplome stekli svojim radom. Manite se komisija,agencija i saveta da bi ste pozapošljavali poslušnike.\n15. januara 2019. u 15.43\n-On je pozvao gradjane Srbije da u inostranstvo putuju preko agencija za zapošljavanje kako bi bilo moguće braniti njihova prava u stranim zemljama.-… pa vi niste u stanju da branite prava radnika u Srbiji a ne jos i u inostranstvu.\n15. januara 2019. u 17.11\nA kako ćete to da sprečite odlazak ljudi iz Srbije? Hoćete li kao prijatelj AV Orban, postaviti bodljikavu žicu sa visokim naponom struje, tenkove i artiljeriju na granicama, otvarati paljbu na begunce ili zabraniti izdavanje pasoša, kao u ono najgroznije vreme vladavine komunista, svima koji bi da beže iz SNS raja? Ako stvarno hoćete da smanjite broj odlazaka morate da otpustite sve vaše partijce koji su uzurpirali i diplome i radna mesta, da zabranite i da se pridržavate toga tzv. „partijsko zapošljavanje“ i da podignete plate od kojih bi ljudi u Srbiji mogli da žive. Ovako- sve ovo su samo prazna lupetanja!


U okviru promotivnog događaja, koji su organizovali Turistička organizacija opštine Budva i Nacionalna turistička organizacija Crne Gore, predstavnici Hotelske grupe Budvanska rivijera imali su susrete sa predstavnicima brojnih sarajevskih medija – TV Nova BH, Face TV, Hayat TV, Dnevni Avaz, Visit BiH, Business Magazin, Radio Sarajevo, BH Radio, Furaj.ba kao i sa turističkim agencijama Relax Tours i Centrotours.\nTržište Bosne i Hercegovine jedno je od najznačajnih regionalnih tržišta po broju ostvarenih noćenja u hotelima HG Budvanska rivijera. Raduje podatak da je interesovanje gostiju sa tog tržišta i za predstojeću sezonu izrazito veliko.\nOvom prilikom ističemo mogućnost ulaska građana BiH u Crnu Goru bez ikakvih ograničenja (nije obavezan PCR niti bilo koji drugi test) kao i mogućnost besplatnog liječenja u slučaju obolijevanja od virusa Covid 19. Uz ove vrlo značajne olakšice kao i najavljenu direktnu avio liniju na relaciji Tivat – Banjaluka, sa sigurnošću možemo reći da ovog ljeta očekujemo dobru popunjenost naših hotela kada je u pitanju tržište Bosne i Hercegovine.\nOvakve najave potvrdili su i predstavnici turističkih agencija sa kojima su obavljeni razgovori tokom događaja, a koji su zadovoljni iskazanim interesovanjem i rezervacijama za ljetovanje u hotelima HG Budvanska rivijera.\nHotelska grupa “Budvanska rivijera” pripremila je i specijalnu kampanju “Odmor koji ste zaslužili” u okviru koje gostima nudi boravak u hotelima uz najbolje cijene kao i pogodnosti za boravak djece i veoma interesantne sadržaje.\nTokom boravka u Sarajevu, Hotelska grupa “Budvanska rivijera” imala je posebno medijsko predstavljanje na televizijama Face i Nova BH, a na samom događaju uručena su dva nagradna vaučera za boravak u hotelima Palas i Slovenska plaža.\nNajveća crnogorska hotelska grupacija predstavila je svoju vrlo atraktivnu ponudu za ljeto 2021. i na promotivnim događajima u Srbiji, a takođe je bila aktivan učesnik u programu studijske posjete predstavnika turističkih agencija iz Srbije.


demobilisani borci - Zepce.Ba - Gradski informativni portal Žepča\nPrikazuje članke prema oznakama: demobilisani borci\nsrijeda, 28 Februar 2018 18:58\nUčenici SMŠ Žepče danas pješačili preko 10km do svojih kuća\nZbog protesta demobilisanih boraca i blokade Magistralnog puta M17 u Donjoj Golubinjoj kod Žepča, mnogi učenici, nastavnici, radnici i ostali građani ostali su zaglavljeni u kolonama.\nsrijeda, 28 Februar 2018 13:29\nI dalje blokirani magistralni putevi u FBiH\nBivši borci iz svih dijelova FBiH blokirali su danas nekoliko magistralnih puteva u ovom bh. entitetu. U prekidu je odvijanje saobraćaja na raskrsnici magistralnih puteva M-4 i M-17 u mjestu Karuše, M-17 Žepče-Zenica (u mjestu Donja Golubinja), planinski prevoj Ivan (M-17 Sarajevo-Konjic), petlja Šićki Brod (Tuzla), petlja Blatuša (Zenica) i Kobilja glava (M-18 Sarajevo-Vogošća).\nsrijeda, 28 Februar 2018 10:26\nBlokiran M17 kod Žepča i u Karušama - Saobraćaj totalno obustavljen\nDemobilisani borci iz svih krajeva Federacije za danas su najavili dolazak na proteste u Sarajevo, blokadu cesta i granica. Kako je za portal Zepce.Ba potvrdio dežurni u Operativnom centru MUP-a ZDK, u 09,45 sati u mjestu Karuše, kod BP "HIFA", 350 nezadovoljnih demobilisanih boraca u potpunosti je blokiralo saobraćaj, dok je u 10,05 sati u mjestu Donja Golubinja na MP M17, isto to uradilo oko 70 boraca.\nčetvrtak, 19 Maj 2016 12:02\nNezadovoljni borci iz svih krajeva FBiH protestima traže svoja prava\nDemobilisani borci iz svih krajeva Federacije Bosne i Hercegovine danas protestom traže od Vlade FBiH da usvoji Rezoluciju u kojoj se nalaze tri glavna zahtjeva: jedinstven registar boraca, jedno boračko udruženje i borački dodatak.


15. Noć muzeja – Beogradski pobednički duh osvaja ceo grad - Hej! magazin\nMy Time\t May 12, 2018\t No Comments\nI ove godine sa nestrpljenjem se očekuje treća majska subota u kojoj sve od 17 časova do sat iza ponoći ceo grad pleše u ritmu kulture! Muzeji, galerije i brojne ustanove kulture otvoriće svoja vrata po petnaesti put u jubilarnoj Noći muzeja i dočekati sve brojnije posetioce na više od šezdeset lokacija širom grada.\nUmetnički paviljon „Cvijeta Zuzorić“, koji će u Noći muzeja svoja vrata otvoriti svim posetiocima kao jedinstveni Viasat History paviljon, predstaviće kroz tri segmenta postavke koje će na originalan način oživeti inspirativne priče srpske istorije. Na izložbi „Vladarke i supruge“ posetioci će moći da da se upoznaju sa hrabrim i, u odnosu na svoje vreme, posve drugačijim vladarkama i suprugama iz dinastija Obrenović i Karađorđević. Naš poznati kostimograf Boris Čakširan kroz izložbu raskošnih kostima „Kako smo krojili istoriju“ prikazaće kako različite istorijske epohe i životi slavnih istorijskih ličnosti, poput Drage Mašin ili Dositeja Obradovića, oživljavaju pred kamerama. Na posebnoj izložbi o Jovanu Jovanoviću Zmaju, jednom od najčitanijih i omiljenih srpskih pesnika za decu, radoznali mališani moći će da se podsete na lepršave stihove ovog važnog pesnika i otkriju njegove nesvakidašnje hobije i podvige. Uz sve ove sadržaje, mačevalački klub će znatiželjnicima približiti ovu nesvakidašnju veštinu, dok će u interaktivnom delu izložbe posetioci svih uzrasta moći i da se oprobaju u mačevanju.\nFilmofili će moći da posete Muzej Jugoslovenske Kinoteke i obiđu legat Milene Dravić i Dragana Nikolića, omiljenog domaćeg filmskog i televizijskog glumačkog para. Uz njihove lične uspomene i predmete koji su, na svoj način, deo naše filmske istorije, posetioci će u Noći muzeja moći da pogledaju kolekciju pravih filmskih dragulja, raznih predmeta sa snimanja, nagrada…Muzej nauke i tehnike obeležiće 200 godina od objavljivanja romana „Frankenštajn“ Meri Šeli, uz razotkrivanje naučnih trikova koji su poslužili za prvu filmsku adaptaciju ovog romana, a posebnim programom biće proslavljeno i 150 godina od rođenja našeg čuvenog matematičara Mike Alasa. Pored toga, posetioci će moći da saznaju više o „Sevdahu“, čamcu sa kojim je Vladimir Papović krenuo na usamljeničko i sasvim neizvesno putovanje u želji da osvoji kako Evropu, tako i ženu svog srca.\nMuški akt uživo i na zidovima dočekaće posetioce galerije ULUS-a. Izložba „Licem u lice sa Pobednikom“ okupiće radove najznačajnijih savremenih srpskih umetnica i umetnika koji su inspiraciju pronašli u muškom aktu, nepravedno zapostavljenom na domaćoj umetničkoj sceni. Posetioci izložbe, koja je namenjena publici starijoj od 16 godina, biće u prilici da se od 21 čas pridruže umetnicima koji će u galeriji stvarati nove radove inspirisane muškim aktom.\nLjubitelje savremene umetnosti obradovaće i dve postavke Kuće legata, koja se odužuje našim slavnim umetnicima Olgi Jančić i Petru Lubardi. Dela vajarke čijim je delom bio oduševljen slavni Henri Mur, biće izložna u galerijskom prostoru Kuće legata u Knez Mihailovoj ulici, dok će u Legatu Petra Lubarde na Dedinju biti izložene njegove slike koje su deo Tarkett kolekcije. Ko je sve čestitao Nikoli Tesli 75. rođendan, od Alberta Ajnštajna preko Milutina Milankovića do Uroša Predića, moći će da otkriju posetioci Muzeja Nikole Tesle. U Noći muzeja biće izložena rođendanski spomenar za Teslu, kao i prateća knjiga koja je napravljena po toj spomenici koja predstavlja najblistaviji dragulj proslave velikog Teslinog životnog jubileja.\nU autentičnom kraljevskom okruženju Belog dvora zainteresovani posetioci moći će da se upoznaju sa ulogama koje su članovi porodice Karađorđević zauzeli u ključnim trenucima od 1808. preko 1918. godine sve do danas. Bogata istorija Coca-Cole koja je poslužila kao inspiracija brojnim muzejskim postavkama ove majske večeri u Konaku kneginje Ljubice prirediće poseticima gastro avanturu otkrivanja nezaboravnih ukusa Srbije uz ručno rađena remek dela žena iz raznih krajeva Srbije. Muzej anatomije čoveka Medicinskog fakulteta predstaviće dve neverovatne zbirke restauriranih anatomskih crteža, od kojih su neki stari skoro ceo vek! Anatomski muzej Fakulteta Veterinarske medicine upoznaće posetioce sa neverovatnom Jovankom Bončić, prvom ženom arhitektom u istoriji Nemačke koja je stekla diplomu inženjera, a koja je projektovala upravo zgradu ovog fakulteta!\nKao i ranijih godina posetioce očekuje mnoštvo novih lokacija čiji će programi ekskluzivno biti otvoreni za posetioce u okviru Viasat History ture Neispričane priče Noći muzeja. Univerzitetska biblioteka „Svetozar Marković“ za posetioce Noći muzeja premijerno otvara spomen-kuću i biblioteku našeg čuvenog intelektualca Vojislava Jovanovića Maramboa. Od bogate kolekcije mapa i brodskih karata do neverovatnih fotografija putovanja, posetioce će u ovom starom zdanju u kojem su snimane brojne domaće serije, dočekati i portreti Maramboovih savremenika poput Ive Andrića i Miloša Crnjanskog. U neposrednoj blizini je i kuća porodice Veljkovića, svojevrstan porodični muzej, koja je ostavila veliki trag u političkom, ekonomskom i kulturnom razvoju Srbije tokom 19. i početkom 20. veka. Posetioce će tokom Noći muzeja u Narodnoj biblioteci Srbije dočekati i čuveni Miodrag Bata Knežević lično! U okviru izložbe „Uspomene i grafički dizajn: Budi umetnik“, koja prelistava pola veka karijere ovog umetnika, ljubitelji dizajna otkriće kako je Kneževićev grafički rukopis proteklih decenija na svojevrstan način oblikovao brojne ideje i priče koje su uzdrmale srpsku kulturnu scenu, a biće u prilici i da od umetnika čuju kako su nastali njegovi čuveni radovi. Najstarija psihijatrijska ustanova u ovom delu Evrope Doktorova kula odužiće se svom osnivaču dr Lazi Lazareviću, pričajući priču o predanom radu i trudu koji je naš poznati pripovedač i lekar uložio kako bi zbrinuo pacijente ne samo iz Beograda već iz cele Srbije. Sedam decenija postojanja Zastava filma biće proslavljeno u holu Vojnog muzeja, uz brojne eksponate, stare kamere, rekvizite sa snimanja i projekcije filmova.\nUlaznice za sva dešavanja u Noći muzeja mogu da se kupe po ceni od 450 RSD. Kao i ranijih godina, jedna karta za Noć muzeja važi za po jedan ulazak na sve lokacije u Beogradu. Deca do 5 godina, uz pratnju roditelja, ne plaćaju ulaznicu. Ulaznice mogu da se kupe na svim prodajnim mestima CS Eventima. Uz veliku podršku Sekretarijata za javni prevoz, karta Noći muzeja važi kao vozna isprava u Beogradu na svim linijama javnog prevoza 19. maja od 16 časova pa sve do ponoći. U saradnji sa TC Ušće pripremljeno je niz pogodnosti i popusta uz ulaznicu. „Moja staza“ je aktuelni servis na sajtu www.nocmuzeja.rs gde svi posetioci mogu da isplaniraju svoju šetnju kroz muzeje 19. maja. Kreirana lista može biti podeljena sa prijateljima na društvenim mrežama ili odštampana kao lični podsetnik.\nViasat History je, devetu godinu zaredom, ponosni nacionalni sponzor manifestacije „Noć muzeja“. Ovaj kanal se nalazi u vlasništvu internacionalne kompanije Viasat World, koja ima 100 miliona pretplatnika i proizvodi i distribuira najkvalitetnije zabavne sadržaje kroz više od dvadeset dokumentarnih, filmskih i sportskih kanala, u skoro 50 zemalja širom sveta. Pored kanala Viasat History, kompanija je u regionu prisutna i sa novim serijskim kanalom Epic Drama, kao i sa publici dobro poznatim kanalima TV1000, Viasat Explore, Viasat Nature i Viasat History/Nature HD.


Zapravo dva dobra dela jer će, kako javlja IGN Adria, donirati pola miliona eura za obnovu velelepne katedrale, ali istom prilikom poklanjaju i Assassin's Creed Unity PC igračima kroz Uplay, igru u kojoj možete posetiti ovu čuvenu lokaciju. Vest je objavljena na zvaničnom Twitteru:\nDa biste došli do besplatnog primerka AC Unity, morate posetiti zvanični sajt, ili uključiti Uplay aplikaciju gde će vas dočekati baner - klikom na isti igra će biti trajno dodata u vašu Uplay biblioteku odakle je možete bilo kada instalirati. Igra se može besplatno preuzeti do 25.04.\nKatedrala Notr Dam je inače verno preneta u igru (navodno je modeliranje trajalo dve godine), čak su kružile glasine da bi Ubisoft mogao da učestvuje i u njenoj restauraciji zahvaljujući izuzetno detaljnim 3D renderima gotovo svakog njenog dela. AC: Unity je u međuvremenu dobio veliki broj zakrpa koje su sredile stabilnost i uklonile spektakularne bagove iz ovog inače slabog predstavnika Assassin’s Creed franšize.


Street brake | Razvojna agencija grada Prijedora – PREDA\nHomeDruštveni razvojStreet brake\nStreet brake Pro - budućnost\nProjekat podrazumijeva promociju sporta među mladim ljudima, kao alternativu porocima koje ulica pruža. Ojačaće se veze izmedju mladih iz Prijedora i Sanskog Mosta što će dovesti do jačanja tolerancije,zdravih životnih navika i suživota medju mladima koje povezuje zajednička strast prema plesu.\nStreet brakeProgram i donator: UG Svjetionik iz Prijedora i ACED iz Banja Luke\nGlavni cilj projekta je razvoj i promocija koncepta socijalnog preduzetništva, kao modela koji u lokalnoj zajednici i višim nivoima vlasti u BiH nije zakonski prepoznat. Podrškom neprofitnim organizacijama, nezaposlenima, mladima, ženama i starijim ljudima, direktno će se uticati na teže zapošljive grupe stanovništva ali će se ostvariti i veća vidljivost svih problema sa kojima se susreću ove grupe stanovništva. Takođe, u okviru centra će se pružati i usluge za već postojeći poslovni seкtor. Rad centra će se zasnivati na pružanju pravno-administrativne pomoći (pomoć u dobijanju potvrda neophodnih za pokretanje biznisa, kako pristupiti povoljnijim kreditnim linijama, plaćanje poreza itd.), ekonomske pomoći (pomoć pri zakupu prostora za obavljanje poslovne djelatnosti, povezivanje sa potencijalnim investitorima, podsticaji sa lokalnog i viših nivoa vlasti, učešće u projektima itd.), razvoju karijere, upravljanjem procesima itd.\nGlavni cilj projekta je razvoj i promocija koncepta socijalnog preduzetništva, kao modela koji u lokalnoj zajednici i višim nivoima vlasti u BiH nije zakonski prepoznat. Podrškom neprofitnim organizacijama, nezaposlenima, mladima, ženama i starijim ljudima, direktno se uticalo na teže zapošljive grupe stanovništva i ostvaritla se veća vidljivost svih problema sa kojima se susreću ove grupe stanovništva


Kvalifikujte se za posao\nkojim ste oduvek želeli da se bavite\nDonesite najbolju odluku u korist vašeg obrazovanja\nŽelite da unapredite karijeru ili da je potpuno promenite? Da se zaposlite u struci ili u nekoj drugoj oblasti koja vas oduvek interesuje, ali nemate dovoljno znanja da biste se njom bavili? Da ne biste čekali na posao, ili radili posao o kome niste maštali, dodatno se usavršite u oblasti kojom želite da se bavite i obezbedite sebi uspešnu karijeru.\nAko ste: zaposleni, nezaposleni, student, volite svoj posao i želite da unapredite karijeru ili želite da promenite karijeru – obuke i kursevi u LINK2job agenciji su za vas!\nPrijavite se i izaberite obuku koja će upotpuniti vaša znanja i veštine\nPohađanjem besplatnih seminara u okviru LINK2job agencije možete ući u priču o poslu koji vas zanima, a zatim se odlučite za obuku ili kurs koji želite da usavršite i tako da steknete praktično znanje, dobijete sertifikat i započnete sopstveni biznis ili obogatite CV koji će vas odvesti do sigurnog posla.\nIzdvojite se iz mase i istaknite se vašim znanjem i veštinama\nKljučna stvar za zaposlenje je uvek posedovanje dodatnog znanja, koje se uglavnom ne stiče samo na fakultetu, a vi možete da upotpunite znanje i steknete kvalifikacije za najtraženije poslove ukoliko se dodatno obučavate u oblasti kojom se bavite ili želite da se bavite.\nPronađite kurs koji će vas za kratko vreme pripremiti za posao koji je u skladu sa vašim željama i potrebama. Prijavite se i usavršite se u nekoj od sledećih oblasti:\nSteknite naplativa znanja i zaposlite se u nekim od najboljih kompanija\nDa biste unapredili sopstveni biznis ili našli najprofitabilnije poslove, usavršite se uz pomoć biznis kurseva koji će doprineti vašoj karijeri i unovčiti vaše znanje. Ili želite da se okrenete IT-ju i steknete sva neophodna znanja za 21. vek koja će vas odvesti do najplaćenijih poslova, odlučite se za kurs u nekoj od sledećih oblasti:\nZavršite obuku i unapredite karijeru!\nNe čekajte na posao i ne radite ono što ne volite, već se dodatno obezbedite znanjima i veštinama koje će vam osigurati posao ili pomoći u pokretanju sopstvenog biznisa!\nPrijavite se i pronađite kurs ili obuku koji će vam pomoći da se profesionalno usavršite i započnete posao kojim ste oduvek želeli da se bavite!


SB UN: Dijalog Beograda i Prištine osnova napretka obe strane GracanicaOnline.Info\nSB UN: Dijalog Beograda i Prištine osnova napretka obe strane\n13. aprila 2021. 3 min read\nЗахир Танин, Фото А. ЋУП; ГрачаницаОнлајн\nŠef UNMIK-a na Kosovu Zahir Tanin predstavio je izveštaj ove organizacije Savetu bezbednosti Ujedinjenih nacija,\nŠef UNMIK-a na Kosovu Zahir Tanin predstavio je izveštaj ove organizacije Savetu bezbednosti Ujedinjenih nacija, koji se bazirao na parlamentarnim izborima održanim 14. februara, dijalogu Beograda i Prištine, podizanju optužnice Specijalnog suda u Hagu protiv bivših lidera takozvane OVK, ali i na trenutnoj epidemiološkoj situaciji sa korona virusom na Kosovu.\nSednica Saveta bezbednosti Ujedninjih nacija na kojoj se razmatra izveštaj generalnog sekretara UN o situaciji na Kosovu, zbog aktuelne situacije sa pandemijom korona virusa, održan je online.\nSednicom je predsedavao Vijetnam, Srbiju je predstavljao ministar spoljnih poslova Nikola Selaković, a predstavnica Kosova je bila ministarka spoljnih poslova Donika Gervala.\nKada je dijalog Beograda i Prištine u pitanju, nakon razgovora sa predsednikom Srbije Aleksandrom Vučićem i premijerom Kosova Aljbinom Kurtijem, Tanin je ukazao da su svi politički akteri bili svesni centralne važnosti svog odnosa za napredak ka evropskom putu.\n“Oni su podvukli da jedino smislen i iskren dijalog i politike koje gledaju u budućnost mogu da dozvole da se ovi odnosi razviju i zajednički interesi ispune”, istakao je šef UNMIK-a.\nMinistar spoljnih poslova Srbije, Nikola Selaković rekao je na današnjoj sednici da je neprihvatljivo da Priština u pozadini svoje predstavnice ističe simbole Kosova, iako je na prethodnoj sednici bila upozorena od strane predsedavajućeg SB UN da to ne radi. Šef srpske diplomatije je takođe posebno ukazao na brojne fizičke napade na objekte Srpske pravoslavne crkve na Kosovu, napomenuvši da je tokom poslednje dve nedelje, čak sedam pravoslavnih objekata oskrnavljeno, a skrenuo je pažnju i na slučaj manastira Visoki Dečani.\n„Umesto rešenja za problem ugroženosti srpske baštine, koja je i vredan deo evropskog hrišćanskog nasleđa, Priština je reagovala negacijom problema i tvrdnjom da je samoproglašeno Kosovo oaza verske tolerancije i multikulturalnosti. Takvim pristupom Prištine, srpska kulturna baština se dodatno ugrožava“, rekao je Selaković.\nSelaković je ukazao i da je na Kosovu povećan broj napada na Srbe i da oni konstatno žive u strahu, kao i da Priština ne radi ništa kako bi obezbedila bezbednosti srpskim povratnicima na Kosovu.\nSa druge strane, predstavnica Kosova poručila je da je Kosovo “mlada država”, demokrtaski opredeljena, koja želi da bude deo Evropske porodice.\n“Srbija je zemlja koja je zastala u mračnoj prošlosti. Kosovo želi da normalizuje odnos sa Srbijom, kao i da nastavi sa dijalogom, ali takođe smatramo da Srbija mora da identifikuje ratne zločince i privede ih pravdi. Takođe, Srbija mora da odgovara za sve žrtve na Kosovu nakon ratnog sukoba 1999. godine. Tek kada Srbija to shvati, moći će da izađe iz svoje mračne prošlosti”, kazala je ministarka spoljnih poslova Kosova Donika Gervala.\nSednica Saveta bezbednosti je danas nakratko bila prekinuta nakon spora oko isticanja zastave Kosova. Do prekida je došlo kada je predstavnik Rusije Dimitrij Poljanski zatražio da predstavnica Kosova promeni ili ukloni zastavu Kosova jer, po njegovim rečima, Kosovo nije opštepriznata država.\nRepliku na predstavnika Rusije uložio je i predstavnik Ujedinjenog Kraljevstva koji je rekao da današnja sednica nije zvanični sastanak Saveta bezbednosti UN na kojoj se primenjuju ta pravila i dodao da je na poslednjem sastanku bila ista pozadina kao danas zbog čega, kako je rekao, „ne vidi razlog“ da se od predstavnice Prištine traži da promeni pozadinu na kojoj je kosovska zastava. Nakon konsultacija iza zatvorenih vrata, sednica je ipak nastavljena.\nTags: dijalog Beograda i Prištine Zahir Tanin Savet bezbednosti Ujedinjenih nacija UNMIK\nPrevious Oliver Varhelji: “EU zahteva od Kosova nastavak dijaloga sa Srbijom”\nNext Igor Popović: Najave političkih lidera u Prištini ništave i bez pravnog utemeljenja\n4. decembra 2021., 12:33


Uhapšen sin bivšeg predsednika Nacionalnog saveta Albanaca - NOVA portal\nHronika Autor:Novosti24. jun. 202110:05\nKako izvestavaju kosovski mediji u nedelju u Prištini među 10 osoba kod kojih je pronađena veća količina droge i oružja. Kod uhapšene grupe pronađeno je preko 82 kilograma marihuane, oružje i lekovi. Akcija je izvedena u subotu obvavljena u subotu i nedelju u tri lokacije Prištini, Uroševcu i Kosovskoj Mitrovici, navode Novosti.\nPrema saopštenju prištinske policije, u akciji osim kosovske policije bili su i operativci Interpola Albanije i Italije.\nPodsetimo, ovo nije prvi put da je mlađi Musliu uhapšen.\nNaime on je 2015. godine uhapšen u Srbiji, a Policija je tada pojasnila da je u akciji suzbijanja nelegalne trgovine akciznom robom, duvanom i duvanskim proizvodima, u saradnji sa BIA i po nalogu Tužilaštva za organizovani kriminal, na teritoriji Vranja i Subotice zaplenjeno 2.650 kg rezanog duvana i 1.000 boksova raznih vrsta cigareta sa makedonskim akciznim markicama, prenosi Sinjah.


Aleksandra Bursać i Milan Mitrović u vezi? - Muzika - Region - Vesti - Svet Plus\n12:51 22. JUN 2011.\nNjih dvoje se znaju još od prošle sezone ovog takmičenja u kom su oboje učestvovali ali je Milan ispao pre Aleksandre. Dobro obavešten izvor kaže da su njih dvoje nekih tri nedelje zajedno i pošto Milan nije želeo da kvari imidž solo frajera zbog glasova obožavateljki, nisu obelodanjivali njihovu vezu.\nMeđutim, Mitrović je to sve prokomentarisao ovako: "Aleksandra je devojka koja vrhunski izgleda, ali mi smo samo prijatelji. Cirkali smo, zezali se, ljubili po vratu u jednom izlasku ali stvarno nisam sa njom", rekao je.\nBursaćka je podrobno objasnila kako Milan važi za velikog zavodnika ali da ona ne voli takve momke. "Milan dečko lepo izgleda, ali mi smo samo prijatelji. Nismo bili sami u tom izlasku i ne sećam se da me ljubio po vratu ali jesmo igrali sve vreme", rekla je.\naleksandra bursaćaleksandra bursacmilan mitrovićmilan mitrovic\nMilan Mitrović i Ana Sević ..\n5. jun 2014.. 17:44\nDevojka Milana Mitrovića ..\n5. maj 2014.. 11:59\nMilana Mitrovića ostavila ..\n3. maj 2014.. 22:58\nAna Sević o Milanu Mitroviću: On ..\n20. april 2014.. 14:40\nMilan Mitrović o Jeleni ..\n17. januar 2014.. 21:31


Crnadak: Uvažiti i poštovati ulogu Republike Srpske @ InfoBijeljina \nCrnadak: Uvažiti i poštovati ulogu Republike Srpske\nZa Partiju demokratskog progresa (PDP) veoma je važno da se evropske integracije odvijaju što brže i snažnije i da u svim tim procesima bude uvažena i poštovana uloga Republike Srpske, rekao je generalni sekretar partije Igor Crnadak.\nCrnadak je poslije razgovora sa članom Evropskog parlamenta iz grupe Evropska narodna partija (EPP) i izvjestiocem za Balkan Kristijanom Dan Predom rekao novinarima da je na sastanku bilo riječi i o podršci koju BiH može očekivati od evropskih institucija.\n"Očekujemo da ćemo u saradnji sa porodicom EPP-a u narednom periodu dosta toga učiniti na evropskom putu BiH, da će biti pomjerene mnoge stvari naprijed i da će se ostvariti krajnji cilj - da se ovdje konačno bar malo bolje počne živjeti", istakao je Crnadak.\nOn je podsjetio da je PDP jedina politička partija iz Srpske koja je član Evropske narodne partije, dominantne u Evropskom parlamentu.\nPrema njegovim riječima, važno je što bitni i ključni ljudi za proces evrointegracija BiH dolaze iz EPP-a.\nPreda je rekao da je tokom trodnevnog boravka u BiH i razgovora sa zvaničnicima na raznim nivoima vlasti uvidio da su evrointegracije bitne i značajne, te je istovremeno dao podršku BiH na njenom evropskom putu.


Klub SBB-a tvrdi da je Izetbegović krivac za neusvajanje zakona o PIO – Visokoin.com\nPoslanici Saveza za bolju budućnost u Federalnom parlamentu smatraju da je isključivi krivac za neusvajanje zakona o PIO predsjednik Stranke demokratske akcije Bakir Izetbegović, koji je, kako tvrde, nakon godinu dana ataka uspio da razbije vladajuću koaliciju i “SBB gurne u opoziciju”.\nTo je rekao šef Kluba SBB-a u Predstavničkom domu Parlamenta FBiH Nasir Beganović na današnjoj pres-konferenciji, te dodao da “zakon o PIO nije bio na Ekonomsko-socijalnom vijeće za teritorij Federacije BiH i da je sve rađeno u kabinetu federalnog premijera”.\n– Prijedlog zakona o PIO je protiv penzionera, stoga SBB traži da Vlada ponudi opoziciji povećanje penzija, smanji enormnu potrošnju birokratije i u budžetu nađe novac koji je za to neophodan. Tražimo da vlada iznađe dodatna sredstva za potrebe boljih uslova penzionisanja pripadnika policije, koja u biti nisu velika – poručio je Beganović.\nPoslanici SBB-a na jučerašnjoj vanrednoj sjednici Predstavničkog doma Parlamenta FBiH bili su protiv ili suzdržani da se po hitnoj proceduri razmatra zakon o PIO. Nakon toga na pres-konferenciji Kluba SDA, poslanici Stranke demokratske akcije kazali su da zbog glasanja poslanika SBB-a nije podržan hitni postupak i da su oni krivci za konačno neusvajanje zakona o PIO.\n– Mi pristajemo na hitnu proceduru za 15 dana ako u prijedlogu novog zakona o PIO budu uvrštena rješenja koja će biti povoljna za sve penzionere a što između ostalog podrazumijeva i prihvatanje našeg amandmana, a koji nije ni razmatran na sjednici Vlade Federacije BiH – kazao je Beganović.


Počela je masovna proizvodnja vakcine protiv kovida u Rusiji | Edukacija\nPočinje osmi međunarodni festival Kustendorf 20/01\nBinofarm, ruska farmaceutska proizvodnja u ovom trenu može da proizvede oko milion ipo doza na godišnjem nivou.\nRuski zvaničnici su još krajem jula najavili da je plan da Rusija bude prva u svetu koja će imati registrovanu vakcinu protiv virusa korone- u tom momentu nalazili su se u drugoj fazi ispitivanja. Oni su tada najavili da se nadaju vakcini do 10. avgusta, možda i ranije.\nSamo dan posle najavljenog roka Predsednik Vladimir Putin je sazvao hitnu konferenciju za novinare na kojoj je saopštio da je Rusija registrovala vakcinu protiv korona virusa, kao i da je Ministarstvo zdravlja odobrilo vakcinu.\nProizvodnju vakcine „Sputnjik V“ pokrenula je farmaceudska fabrika „Binofarm“.\n„Prva serija vakcine već je spremna za slanje. Što se tiče prioriteta distribucije vakcine, ove prioritete određuje država, ali koliko ja mislim, vakcina če biti prvo data lekarima, jer su oni na čelu borbe protiv pandemije, ipak su u zoni rizika. Trenutno proizvodimo oko milion ipo doza vakcine godišnje. Svesni smo da ove količine nisu dovoljne, zbog čega ulažemo u dalje povećanje proizvodnje“, rekao je za ruske medije Vladimir Čirahov, predsednik AFK sistema pod čijim pokroviteljstvom je fabrika „Binofarm“.\nPlanirano je da se vakcina proizvodi na dve lokacije , a uskoro će Rusija biti spremna i za međunarodnu saradnju u polju razvoja i primene ove vakcine.


Ljubiši Buhi potvrđena presuda za ugrožavanje sigurnosti policajca\nViši sud u Beogradu je potvrdio presudu Trećeg osnovnog suda u postupku protiv Ljubiše Buhe, kojom je on osuđen na objedinjenu kaznu zatvora od dve godine i osam meseci, kao i na novčanu kaznu od 180.000 dinara, zbog krvičnog dela...\nViši sud ukinuo presudu Ljubiši Buhi za vređanje tužioca\nViši sud u Beogradu saopštio je danas da je ukinuo presudu Prvog osnovnog suda u Beogradu kojom je u februaru ove godine Ljubiša Buha Čume osuđen na 16 meseci zatvora zbog vređanja tužioca, a predmet je vraćen prvostepenom sudu na ponovno...\nUkinuta presuda Ljubiši Buhi, predmet vraćen na ponovno suđenje\nViši sud u Beogradu saopštio je danas da je ukinuo presudu Trećeg osnovnog suda kojom je Ljubiša Buha Čume osuđen za tri krivična dela na 32 meseca zatvora, a za dva dela oslobođen krivice i predmet vratio na ponovno suđenje.\nBuhi još jedna presuda zbog vređanja tužioca\nNekadašnjem svedoku saradniku Ljubiši Buhi Čumetu, koji je prošle sedmice osuđen na 32 meseca zatvora zbog tri krivična dela, u sredu preti još jedna kazna jer je prošle godine tokom suđenja vređao tužioca.\nČume osuđen na 32 meseca zatvora, oslobođen za dva dela\nLjubiša Buha Čume osuđen je na dve godine i osam meseci zatvora i novčanu kaznu od 180.000 dinara zbog tri krivična dela pred Trećim osnovnim sudom u Beogradu.\nBuha ostaje u pritvoru, veštaci svedoče 16. septembra\nTreći osnovni sud u Beogradu ponovo je danas odbio predlog da se ukine pritvor Ljubiši Buhi Čumetu, kome se sudi za više krivičnih dela, a suđenje će biti nastavljeno 16. septembra saslušanjem veštaka neuropsihijatara koji su danas izostali.\nOdloženo suđenje, Šarić traži izuzeće sudskog veća\nSuđenje Darku Šariću i drugim optuženim za pranje novca stečenog od trgovine drogom ulaganjem u legalne finansijske tokove u Srbiji odloženo je danas zbog zahteva Šarića da se izuzme sudsko veće.\nČumetu odbijen zahtev za uslovni otpust iz zatvora\nKontroverzni biznismen i svedok saradnik Ljubiša Buha Čume ostaje u zatvoru u Padinskoj skeli gde služi kaznu od godinu dana zbog napada na policijsko obezbeđenje svoje supruge, jer je Treći osnovni sud u Beogradu danas ponovo odbio da ga...


Neobičan spoj klasike i elektronike… Frančesko Tristano i Simfonijski orkestar RTS-a na otvaranju Kombank dvorane | Headliner\nHome»Muzika»Neobičan spoj klasike i elektronike… Frančesko Tristano i Simfonijski orkestar RTS-a na otvaranju Kombank dvorane\nHeadliner.rs / 27/03/2018 /\t0\t/\t669\nFrančesko Tristano/ Photo: Promo\nSvetski poznati pijanista klasične i elektronske muzike Frančesko Tristano i Simfonijski orkestar RTS-a, na čelu sa maestrom Bojanom Suđićem, prirediće spektakl povodom otvaranja nove Kombank dvorane 27. aprila, sa početkom u 20:00 časova.\nOgraničen broj karata za ovaj događaj je od danas u prodaji, na svim prodajnim mestima Eventima.\nNeobičan spoj klasičnog zvuka Simfonijskog orkestra RTS-a i Frančeska Tristana pružiće neponovljiv doživljaj muzike.\nJedan od najvećih muzičkih sastava u zemlji, orkestar koji predstavlja stub kulture i klasične muzike, nastupiće uz pijanistu koji je uplovio u tehno svet, i važi za jednog od najoriginalnijih elektronskih muzičara svoje generacije.\nFrančesko Tristano, pored toga što je maestralan na klaviru, ima i vrlo uspešnu karijeru DJ-a i on jedan od retkih izvođača koji privlači publiku, kako na klupskoj sceni, tako i u klasičnim koncertnim salama.\nSimfonijski orkestar RTS-a je osnovan 1937. godine kao jedan od najvećih muzičkih sastava u zemlji, a sada, gotovo 80 godina kasnije, orkestar predstavlja jedan od najpriznaitjih simfonijskih sastava, ne samo u Srbiji, već i u regionu.\nU poslednjih 10 godina Simfonijski orkestar RTS-a se nalazi pod dirigentskom palicom dirigenta Bojana Suđića, poznatim maestrom koji je dobitnik brojnih domaćih i svetskih priznanja i nagrada.\nPodsećanja radi, renovirana Dvorana Doma sindikata 27. aprila počinje sa radom pod novim imenom – Kombank dvorana.\nU saradnji sa Komercijalnom bankom, kultno mesto na Trgu Nikole Pašića dobilo je novi vizuelni identitet, koji će biti modernizovan i prilagođen najnovijim svetskim standardima.\nTags:Dom sindikataFrančesko TristanoKombank dvoranakoncertsimfonijski orkestar RTS-a\n"Tom Vejtsov Vojcek" ovog vikenda u teatru Le Studio\nPredstava "Svlačenje" Mirjane Bobić Mojsilović 29. marta KC Čukarica


Kako prenosi "Marka", koja tradicionalno ima vrlo dobre uvide o tome šta najbolji španski teniser svih vremena radi i kako se drži, Rafa je po odluci da napusti Sinsinati, gde se do juče spremao za predstojeći masters, vratio u domovinu usled ozbiljnih problema sa levim stopalom.\n"Rafa se stavio u ruke doktora Anhela Ruiz-Kotora, svog ličnog medicinskog stručnjaka, ključnog za oporavak od povrede ručnog zgloba koji je španski teniser imao 2016, ali i za sve druge povrede koje je imao tokom karijere. Tek posle detaljnih pregleda, biće doneta odluka o tome da li će moći da igra na US Openu, grend slemu kojim se sezona privodi kraju".\nPredstojeći US Open je jedan od najišekivanijih turnira u tenisu, jer su pomenuta trojica velikana izjednačena na po 20 osvojenih grend slem titula, pa bi, u slučaju da neko od njih podigne pehar u Njujorku, poveo u toj "trci ka večnosti".\n"Danas je tačno dva meseca otkako je Rafael Nadal izgubio polufinale Rolan Garosa od Đokovića, a od tada je Španac odigrao svega dva meča. Oba na nedavnom turniru u Vašingtonu, gde je već u šesnaestini finala izgubio od Herisa. Rafa je, prethodno, propustio i Vimbldon i Olimpijske igre i ako se potvrdi da neće igrati u Njujorku, to bi mu bio prvi put posle osam godina da propušta dva grend slema u nizu, jer nije učestvovao na US Openu 2012. i Australijan openu 2013", piše "Marka".\nKada jedan tako dobro obavešteni list triput u svom tekstu najavi mogućnost da Nadal ne zaigra na US Openu, onda to nije puko "gde ima dima - ima i vatre", već se stvarno postavlja pitanje - hoće li se jedan od najboljih ikada oporaviti na vreme da izazove Noleta na njujorškom betonu?\nFederer je tek posebna priča, jer nije igrao od julskog poraza od Huberta Hurkača u četvrtfinalu Vimbldona...


Rogozin: U planu novi moćni ledolomac - Sputnjik Srbija\n01:49 17 Maj 2021\nRogozin: U planu novi moćni ledolomac\n14:37 13.10.2016 Preuzmite kraći link\nRusija planira da napravi moćni brod-ledolomac kapaciteta više od 110 MVt, koji će moći da radi u svim ledenim uslovima, najavio je zamenik ruskog premijera Dmitrij Rogozin.\n„Danas smo doneli odluku da započnemo razvoj, zasad se radi samo o razvoju projekta, ali uskoro će biti doneta konačna državna odluka, o stvaranju ledolomca superklase, lidera među ledolomcima kapaciteta više od 110 MVt“, izjavio je Rogozin govoreći na konferenciji „Međunarodna saradnja na Arktiku: Novi izazovi i pravci razvoja“.\nRanije je Rogozin izjavio da Rusija do 2030. namerava da realizuje 150 projekata na Arktiku u vrednosti od 71,8 miliona evra.\nRogozin: Pozitivne posledice sankcija Rusiji\nSankcijska politika zapadnih zemalja omogućila je da Rusija otvori nove mogućnosti za saradnju na Arktiku sa svojim azijskim partnerima, rekao je zamenik ruskog premijera.\n„Politika sankcija nam je dozvolila da otvorimo nove mogućnosti za saradnju na Arktiku sa našim azijskim partnerima, posebno u ekonomskoj sferi, i za zajedničko stvaranje velikih energetskih i saobraćajnih infrastrukturnih projekata na osnovu razvoja naftnih i gasnih polja“, rekao je Rogozin.\nPrema njegovim rečima, najupečatljiviji primer za ovo je projekat „Jamal SPG“ zajedno sa Kinom, i nalazišta nafte i gasa u Vankoru zajedno sa Indijom.\n„Sa korejskim i japanskim partnerima aktivno sarađujemo u izgradnji brodova i pomorske opreme za razvoj arktičkih polja, i mogu da kažem da je najaktivnija saradnja sa našim susedima u Aziji na stvaranju jedinstvene ogromne fabrike ’Zvezda‘ u gradu Boljšoj Kamen u Primorskom kraju“, dodao je Rogozin.\nMeđunarodna saradnja na Arktiku: Novi izazovi i pravci razvoja, ledolomac, konferencija, Dmitrij Rogozin, Arktik


Počinju "Dositejevi aprilski dani" - ATA Stars\nPočinju „Dositejevi aprilski dani“\nHome/Vesti - ostalo/Kultura/Počinju „Dositejevi aprilski dani“\nManifestacija „Dositejevi aprilski dani“ počinje u sredu i biće obeležena promocijama knjiga, izložbom ilustracija, koncertom povodom Svetskog dana knjige, školskim takmičenjima i književnim susretima.\nManifestacija će početi promocijom knjige „Izabrane basne“ Dositeja Obradovića i otvaranjem izložbe akvarela Predraga Todorovića, koje će posetioci moći da vide narednih mesec dana, izjavila je upravnica Zadužbine „Dositej Obradović“ Mirjana Dragaš.\nDobrotvorni koncert povodom Svetskog dana knjige pod nazivom: „Dositejev evropski put“ – koncert za čembalo i glumca biće održan u petak 23. aprila u Svečanoj sali Starog dvora.Na koncertu će muzikom i tekstom, u izvodjenju Smiljke Isaković i Tanasija Uzunovića, biti dočarana Dositejeva vizija kulture, navela je Dragaš predstavljajući program manifestacije. Ona je objasnila da će to istovremeno biti i dobrotvorna akcija jer će „Zavod za udžbenike“, Zadužbina „Dositej Obradović“ i gosti koncerta darovati knjige za obnovu fonda biblioteku Osnovne škole „Knez Sima Marković“ u Barajevu.\nTradicionalni Književni salona „Kod Dositeja“ biće održan 27. aprila u prostorijama Zadužbine i na njemu će biti reči o knjizi Radovana Kovačevića: „Otkrivanje Mediterana, Dositej Obradović na Sredozemlju 1761-1771“.\nNa školskim takmičenjima će se okupiti veliki broj učenika osnovnih i srednjih škola, rekla je Dragaševa istakavši da je i ove godine Zadužbina raspisala konkurs za srednjoškolce iz zemlje, zagraničja i dijaspore pod nazivom: „Iduć’ uči, u vekove gledaj“. Za učenike trećeg i četvrtog razreda osnovne škole, kako je kazala, biće organizovana „Radionica basnopisaca“ u kojoj će da pišu i ilustruju vlastite basne, a najbolji radovi biće poslati Zadužbini, čiji će žiri početkom juna proglasiti pobednike.\nPod pokroviteljstvom Sekretarijata za sport i omladinu grada Beograda, ove godine će prvi put biti realizovan ogledni projekat „Radionica jezikoslovaca – od A do Š“. Cilj projekta je istraživanje komunikacije mladih u osnovnoj školi, upotreba žargona u svakodnevnom govoru, govor interneta, fejsbuka i sms poruka, objasnila je Dragaševa.\nGeneralni sekretar organizacije „Prijatelji dece Voždovca“ Božidar Delić najavio je početak rada žirija za nagradu dečje kritike „Dositejevo pero“ koju su ustanovili gradski Sekretarijat za kulturu, Bibliotekom grada Beograda i Biblioteka „Dositej Obradović“. Delić je objasnio da će knjige objavljene u prethodnoj godini čitati 264 mališana iz četiri beogradske opštine i deliti ocene od jedan plus do pet plus, a pobedniku će 7. oktobra u okviru manifestacije „Dečja nedelja“ biti dodeljena plaketa „Dositejevo pero“.\nManifestacija „Dositejevi aprilski dani“ organizovana je drugi put pod pokroviteljstvom Ministarstva prosvete, a održava se u aprilu jer je tog meseca 1783. u delima „Pismo Haralampiju“ i „Život i priključenija“ Dositej Obradović objavio svoj prosvetiteljski i književni program.\nPovezana vest: Uronite u lavirint misterija u romanu Sedam smrti\nBy ATA Stars Redakcija|2010-04-20T22:19:09+01:00april 20th, 2010|Kultura|0 Comments


SUDBINA DRŽAVNIH PREDUZEĆA NAKON IZBORA: Otključati kasice prasice DPS-a – Monitor\nSagovornici Monitora tvrde da će neka državna preduzeća još neko vrijeme biti pod kontrolom Demokratske partije socijalista i nakon što se nova većina u crnogorskom parlamentu konsoliduje\nTokom trideset godina svoje vladavine Demokratska partija socijalista (DPS) i koalicioni partneri koristili su najveća državna preduzeća kao lične „kasice prasice“. Riječ je o kompanijama sa milionskim obrtima, u nekim slučajevima (energetske kompanije) i sa stotinama miliona eura godišnjeg obrta, a koje u svojim sistemima zapošljavaju i do nekoliko hiljada ljudi. Zapošljavanjem svojih kadrova, ali i raznim zloupotrebama u tim kompanijama, DPS je godinama jačao svoju partijsku infrastrukturu.\nSagovornici Monitora tvrde da, po svemu sudeći, neka državna preduzeća će još neko vrijeme biti pod kontrolom Demokratske partije socijalista, i nakon što se nova većina u crnogorskom parlamentu konsoliduje. Većina državnih kompanija organizovane su kao akcionarska društva (AD), a među njima su gotovo sva preduzeća sa velikim obrtom novca, što će proceduru preuzimanja učiniti znatno komplikovanijom za (potencijalno) novu Vladu.\nSaradnik na projektima u Institutu Alternativa Marko Sošić pojašnjava da forma privrednog društva određuje proceduru biranja novog rukovodstva. Najsloženije je, tvrdi, u akcionarskim društvima, a relativno jednostavne u društvima sa ograničenom odgovornošću (DOO) i javnim preduzećima (JP) koja još nisu transformisana.\n„U akcionarskim društvima, kojih imamo najviše, Vlada ne može na sjedinici mijenjati rukovodstvo – to mora učiniti skupština akcionara, gdje glas Vladinog ovlašćenog predstavnika vrijedi koliko i njen vlasnički udio. Vlada kao većinski akcionar može sazvati vanredne sjednice skupština akcionara i predložiti promjene, razrješenja i postavljenja“, pojasnio je Sošić za Monitor.\nKod društava sa ograničenom odgovornošću je, kaže on, ta procedura značajno jednostavnija, naročito ako je riječ o takozvanom jednočlanom DOO koje nema skupštinu (kakva su gotovo sva državna DOO), pa Vlada može na svojim sjednicama jednostavno vršiti kadrovske promjene ili ih inicirati. Bez obzira na pravne finese i procedure, Sošić je uvjeren da nema dileme da Vlada ima pravo i mogućnost da vodi kadrovsku politku u rukovodstvima svojih preduzeća.\nU Crnoj Gori imamo 49 javnih preduzeća na centralnom nivou, od kojih su 26 akcionarska društva, njih 19 su društva sa ograničenom odgovornošću i tri javna preduzeća (po starom, nevažećem zakonu), uz Montefarm koji je organizovan kao ustanova. U njima je preko 300 rukovodećih lica u društvima – direktora, članova i predsjednika odbora direktora ili upravnog odbora – članova, kao i najmanje 11.200 zaposlenih, prema zvaničnim podacima (bez privremenih/sezonskih radnika). Na gotovo svim rukovodećim pozicijama postavljeni su kadrovi Demokratske partije socijalista ili iz redova njihovih manjinskih partnera – Socijaldemokrata (SD), Bošnjačke stranke (BS) ili albanske koalicije FORCA.\nNa primjer, kada je riječ o najvišem rukovodstvu u kompanijama sa najvećim obrtom novca – Elektroprivredi Crne Gore (EPCG) i Crnogorskom elektrodistributivnom sistemu (CEDIS), kadrovi DPS-a na čelu su i Odbora direktora i izvršnog menadžmenta. Tako je u Elektroprivredi, koja je prošle godine, prema finansijskim iskazima Poreske uprave, prihodovala 323,6 miliona eura, predsjednik Odbora direktora kadar DPS-a Đoko Krivokapić, dok je izvršni direktor takođe funkcioner te partije Igor Noveljić. I u CEDIS-u, koji je prošle godine prihodovao 100,5 miliona eura, obje funkcije zauzimaju kadrovi Demokratske partije socijalista – Miodrag Čanović i Zoran Đukanović. Druga manja državna preduzeća, preko kojih se godišnje obrne nekoliko desetina miliona eura, dijele obično sa Socijaldemokratama ili Bošnjačkom strankom (detaljno prikazano na tabeli).\nSošić smatra da ukoliko opozicione partije, koje su porazile DPS na nedavnim izborima, uspiju da formiraju vladu – ne smiju nastaviti sa dosadašnjom politikom upravljanja javnim preduzećima. Tvrdi da se ta privredna društva ne smiju gledati samo kao „partijski kolač“, već bi se moralo voditi računa o javnom interesu.\n„Ako nova vlada nastavi upravljati preduzećima koristeći metode prethodne i gledajući na javna preduzeća kao na dio partijskog kolača koji treba podijeliti, napuniti svojim ljudima i budućim glasačima, uz toleranciju zloupotreba i neracionalne potrošnje – kao što je bio slučaj u pojedinim opozicionim opštinama nakon smjene vlasti – onda smo ’džaba krečili’. Jedna garnitura nesposobnih i neodgovornih će biti zamijenjena novom, a javni interes će opet biti na posljednjem mjestu“, ocjenjuje Sošić.\nSmatra da bi, umjesto toga, cjelovita i dubinska strategija za rješavanje problema u javnim preduzećima mogla biti podijeljena u dva dijela – kratkoročne i dugoročne mjere. Kratkoročno je, kaže, neophodno nastaviti posao ograničenja njihovih zarada.\n„Ministarstvo finansija je do kraja avgusta trebalo da obavijesti Vladu šta su javna preduzeća uradila u pogledu uređivanja politike zarada (u sklopu trećeg paketa mjera), ali te informacije još uvijek nema. Ta informacija bi trebalo da pokaže ono o čemu su mediji na pojedinačnim primjerima već pisali – i pored odluka i zaključaka Vlade, javna preduzeća nisu smanjivala zarade, čak ni u vrijeme korona krize, čak ni kada su to po zaključku Vlade radili funkcioneri u Vladi i javnim ustanovama. To će ostati, nadam se, posljednja sramota u nizu brojnih, kojima se su se nedomaćinska rukovodstva javnih preduzeća do sada odlikovala“, pojasnio je on.\nIstiče da je kratkoročno, neophodno osvježiti rukovodeće strukture u najvećim i najproblematičnijim preduzećima sa ljudima koji posjeduju integritet, stručnost, posebna znanja i upravljačke vještine kako bi rješavali nagomilane probleme. „Moguće da se radi o ljudima koji su već angažovani u tim preduzećima, ali bez značajnih ovlašćenja. Politika revanšizma koja bi smijenila svako lice samo zbog toga što je postavljen od strane prethodne Vlade ili njenih predstavnika bi bila pogrešna“, rekao je Sošić.\nKratkoročno je, tvrdi, potrebno obavezati sva preduzeća (kroz predstavnike državnog kapitala) na zabranu diskrecione potrošnje i jednokratnih transfera, kao i obustavljanje politike rješavanja stambenih potreba.\nDugoročno se, smatra Sošić, mora usvojiti zakon o preduzećima u većinskom vlasništvu države – kao poseban ili kao dopuna zakona o privrednim društvima. Takav akt bi uveo mehanizme preko kojih bi država mogla efikasnije i bolje da upravlja preduzećima, a ona bila transparentnija i odgovornija za poslove koji su im povjereni i imovinu kojom upravljaju.\nOn ističe da važna dugoročna mjera treba da bude i izrada ,,ličnih karti preduzeća”, odnosno baze detaljnih informacija o svakom javnom preduzeću uz obavezu stalnog ažuriranja – finansijskim izvještajima, popisom i procjenom vrijednosti imovine, popisom obaveza, kupaca, dobavljača, hipoteka, sudskih sporova koji bi se redovno i kvartalno postavljali.\n„Sličnih pokušaja je bilo i u regionu, i na njihovim uspjesima i greškama možemo učiti. Značajan dio tih informacija sada je rasut po brojnim bazama koje se neredovno ažuriraju ili imamo razloga da sumnjamo u tačnost. To ne bi bio samo posao koji se odnosi na objedinjavanje i prikaz informacija, nego bi zahtijevao i dubinsko istraživanje i provjeru bilansa preduzeća, od novih rukovodstava ili novih revizorskih kuća“, pojasnio je on.\nPostavlja se pitanje koliko će vremena trebati da, ukoliko se formira nova vladajuća većina, državna preduzeća dođu na dnevni red. I koliku štetu dodatno može napraviti DPS za to vrijeme?\nVlast će lako doći do preduzeća, ali teško do dokaza\nZa državne kompanije se u prethodnom periodu vezivalo mnoštvo afera, od masovnih porodičnih zapošljavanja u Plantažama i Pošti, preko neracionalnog trošenja kod nacionalnog avio-prevoznika Montenegro Airlinesa, finansijskih malverzacija u Nacionalnim parkovima Crne Gore, masovnom zapošljavanju u željezničkim preduzećima, netransparentnom poslovanju energetskih kompanija, pa do poklanjanja stanova, povoljnih kredita, nagrada…\nIako cjelokupnu javnost kopka šta će opozicija naći kada uđe u državna preduzeća, pravnik i bivši ministar u Vladi izbornog povjerenja Boris Marić ne vjeruje da će pronaći nešto veliko.\n„Mislim da bi nova Vlada, ukoliko se formira, mogla lako da promijeni rukovodeće kadrove u državnim preduzećima. Sada je pitanje koliko se ti sistemi mogu mijenjati po dubini i da li ima potrebe za tim. Međutim, ne mislim da će oni moći da nađu neke krupne nezakonitosti i korupciju u samim kompanijama, eventualno neke zloupotrebe državnih resursa i radnika, ali sumnjam da će novi rukovodioci pronaći nešto krupno“, kazao je Marić za Monitor.


Rebić: Nećemo dozvoliti huligansko ponašanje i nasilje na ulicama\nIzvor: RTS, 08.Jul.2020, 00:48\nVladimir Rebić je gostujući na RTS-u naveo da je jedan broj učesnika protesta ispred Skupštine nasrnuo na policijske >> Pročitaj celu vest na sajtu RTS << službenike i da je nekoliko policajaca povređeno.\n"Jedan broj lica uhapšen" Naveo je da je jedan broj lica zadržan na licu mesta i uhapšen. "Među njima je i Damnjan Knežević za koga procenjujemo da je uz Srđana Noga jedan od organizatora i oni su pozivali građane da sa njima uđu u Skupštinu Srbije", dodao je direktor policije.\n"Molim sve građane da smanjimo tenziju" Poručio je da neće dozvoliti da bilo ko ugrožava zdravlje i život građana Srbije i pripadnika policije i da će zaštiti imovinu države i imovinu svih građana, rekao je Rebić.\n"Nećemo dozvoliti bilo kakvu anarhiju" Poručio je svim građanima da su bezbedni i da svi koji poštuju zakon nemaju razloga za bilo kakvu brigu.\nBlic: Rebić: Više policajaca povređeno ispred Skupštine (FOTO)\nNezavisne Novine: Rebić: Tokom nereda u Beogradu uhapšene 23 osobe\nLuftika.rs: Uznemirujuće scene policijske brutalnosti kakve nismo gledali decenijama (VIDEO)\nIzvor: NoviMagazin.rs, 08.Jul.2020\nDirektor policije Vladimir Rebić kazao je večeras da policija kontroliše situaciju ispred Narodne skupštine, gde se trenutno održavaju demonstracije zbog najava da s ponovo uvode restriktivne mere...On je za Radio-televiziju Srbije izjavio da se se "jedan deo demonstranata ponaša potpuno neprimereno",...\nDirektor policije Vladimir Rebić kaže za RTS da je policija tokom sinoćnjih nereda "krajnje uzdržano reagovala", te da je oko 23.00 upotrebila hemijska sredstva. Povređena su najmanje 43 policajca. Uhapšene 23 osobe zbog nereda, kaže Rebić. Zapaljeno pet policijskih vozila, a povređena...\nNismo primenjivali silu dok životi policajaca nisu visili o koncu! Napadi na službenike trajali nekoliko sati\nDirektor policije Vladimir Rebić obratio se javnosti posle sinoćnog protesta u Beogradu..Direktor policije Vladimir Rebić rekao je na početku konferencije za medije koja je počela nešto posle 10 časova, govoreći o sinoćnom protestu u Beogradu, da je sve počelo kada jedna grupa od 50 ljudi...


TV Most - U CIK-u očekuju regularne izbore na severu\nPredsednica CIK-a očekuje da će izbori proteći regularno, posebno na severu Kosova gde postoje najveća strahovanja da bi moglo doći do nepravilnosti.\n“Ja se nadam da neće biti problema, mi smo kao Centralna izborna komisija uradili sve što je bilo u našoj mogućnosti. Tamo je veliko prisustvo i OEBS-a, Policije Kosova i drugih grupa koje su ovlašćene da brinu za sigurnost na tom delu Kosova. Nadamo se da će sve biti u redu i da će ovo glasanje proteći kako treba”, kazala je Valjdeta Daka.\nBiračka mesta jutros su otvorena na vreme, kaže Daka.\n“Bilo je malih problema sa biračkim spiskovima na pojedinim mestima, ali je to prevaziđeno, tako da mogu da potvrdim da su biračka mesta otvorena na vreme”.\nPravo glasa na ovim izborima imaju svi koji se nalaze na biračkim spiskovima, kaže predsednica CIK-a.\nNa biračkim spiskovima, koji su bili neažurirani i na nedavno održanim parlamentarnim izborima, sada su izvršene manje korekciije.


Saradnja Srbije i Turske u energetskom i rudarskom sektoru - Radio televizija Pančevo\nSaradnja Srbije i Turske u energetskom i rudarskom sektoru\n11. juna 2021. 11. juna 2021. 096\nPotpredsednica vlade i ministarka rudarstva i energetike Zorana Mihajlović razgovarala je danas sa novim ambasadorom Turske u Srbiji Hamijem Aksojem o saradnji dve države u energetskom i rudarskom sektoru.\nMinistarka Mihajlović poželela je dobrodošlicu Aksoju i istakla da ima puno prostora za saradnju sa turskim kompanijama u energetici i rudarstvu, kao i da Srbija i Turska imaju dobre bilateralne odnose zahvaljujući i prijateljstvu dva predsednika, saopštilo je ministarstvo.\n“Kao što smo u prethodnom resoru kroz građevinarstvo i infrastrukturu ostvarili odličnu saradnju sa turskim kompanijama, nema razloga da više vaših firmi ne investira i u ovaj strateški važan sektor. Parlament je nedavno usvojio četiri nova zakona u ovoj oblasti i oni predstavljaju bazu za zelenu agendu, dekarbonizaciju i energetsku tranziciju”, navela je Mihajlović.\nPored toga, ministarstvo će uskoro predstaviti i Knjigu projekata u energetici i rudarstvu, procenjene vrednosti oko 16 milijardi evra, rekla je ona i poručila da su turske kompanije dobrodošle da investiraju i rade u Srbiji.\nHami Aksoj je rekao da više od 1.200 turskih kompanija radi u Srbiji, ali da treba da ih bude više u energetskom i rudarskom sektoru.\n“Želja nam je da zajednički razvijamo konkretne projekte u energetici i rudarstvu, posebno kada je reč o obnovljivim izvorima energije”, rekao je on.\nVršac: Vakcinacija bez zakazivanja za vikend\nZaprašivanje komaraca iz vazduha\nJoš 2.412 novih slučajeva korone u Srbiji!\nDva nova slučaja, broj zaraženih 57


Arheologija > Lokaliteti u Crnoj Gori\nEkipa poljsko-crnogorskih arheologa, koja trinaestu godinu za redom istražuje lokalitet u Risnu, završila je ovogodišnju kampanju, i kao i prethodnih godina, i ove arheolozi imaju razloga da budu zadovoljni. Poznato je da su tokom dugogodišnjeg istraživanja u ovom gradu zabeležena otkrića jedinstvena u Evropi, kao pronalazak ostave ilirskog kralja Balajosa sa čak 4 600 novčića, što je bio najveći nalaz numizmatike iz ovog perioda. I tokom ovogodišnje kampanje, koja je trajala mesec dana, arheolozi se mogu pohvaliti novim nalazima, a jedan od njih je bronzana statueta boga Dionisa.\nRukovodilac istraživanja, arheološkinja Vilma Kovačević iz Centra za arheologiju i konzervaciju, izjavila je za crnogorski Portal Analitika da je bronzana statueta, veličine dvadesetak centimetara, dobro očuvana, a otkrivena je na lokalitetu Carine.\n“Na Carinama je ovog leta napravljena još jedna sonda i tu su otkriveni delovi antičke insule sa objektima, sa kanalima kojima je tekla voda pored kuća, a koji su bili pokriveni pločama. Na tom mestu pronađena je skulptura Dionisa i očigledno je da je bila u upotrebi u kućnom kultu, i da se u tim kućama nalazio kutak odvojen za kult. Skulptura je sada na konzervaciji u Poljskoj i uskoro će biti vraćena. Inače, u oktobru je u Poljskoj ambasadi u Podgorici planirana prezentacija arheoloških istraživanja u Risnu”, kaže Kovačević.\nArheolozi su radili na tri punkta: Gradini, Carinama i u Parku, odnosno antičkoj nekropoli. Deo vremena, morali su da odvoje za raščišćavanje terena jer je predviđeno aero snimanje iz kvadrikoptera. Reč je o maloj letelici koja snima teren iz vazduha kako bi se dobio plan prostiranja lokaliteta, sagledao celokupni prostor Carina i Gradine.\nSledeće godine nastavljaju se istraživanja na Gradini, gde su arheolozi došli do vremena kasne antike, a cilj im je da dođu do antičkog perioda koji je predmet istraživanja, odnosno rimskog i helenističkog.\nNa Gradini je otkriven reprezentativan ostatak zidova iz svih perioda. Najviše je ostataka iz vremena Venecije i Turske, zatim venecijanska keramika, kao i mletački novac. Zanimljivo je da je otkriven i jedan novčić ilirskog kralja Balajosa, što govori da su u blizini stariji slojevi.\nNa lokalitetu Carine, u delu prema školi, sve je očišćeno za snimanja iz vazduha, i taj plan će poslužiti za izradu konzervatorskog projekta.\nNa Carinama i ove godine su otkriveni novčići kralja Balajosa, kao i grčki novac, a tu su i ostaci najstarijih objekata koji su pripadali Ilirima, iz IV veka pre nove ere.\nGovoreći o specifičnosti istraživanja, arheolog Vilma Kovačević naglašava da na samim Carinama imaju problem sa morem, plimom i osekom, i to bi, kaže, mogao biti problem kod konzervacije i prezentacije.\nNadam se da će biti formiran najbolji tim koji će moći da nađe najbolje rešenje prezentacije, tim pre što je to lokalitet gde imamo zidove od 4.v p.n.e. do 4. veka naše ere. Treba temeljno sagledati taj prostor i videti šta je najatraktivnije za prezentaciju, naglašava Kovačević.\nKada je reč o budućim istraživanjima, planirano je da se naredne godine pređe na drugi sektor Carina, gde su šezdesetih godina vršena istraživanja od strane Republičkog Zavoda. Tom prilikom pronađeni su veliki komadi kamene plastike koji su pripadali reprezentativnim arhitektonskim objektima. Deo te plastike izložen je danas u delu sa mozaicima boga Hipnosa.\nSve to govori koliko je veliki risanski lokalitet, sa ulaznim kapijama, pristaništem, ulicama, insulama, trgovinama, a ono što je specifično za njega je da je to prostor foruma, gradskog trga, gde su bile građevine javnog karaktera. To su bile velike zgrade, sa atraktivnom arhitektonskom plastikom.\nPo svemu sudeći, u Risnu ima još mnogo posla za arheologe. Ugovor sa kolegama iz Poljske traje i istraživanja se nastavljaju idućeg leta.


Leskovčanka Marta Mratinković vicešampionka Srbije u streljaštvu - Dnevnik Juga\nPočetna / GRADOVI / Leskovac / Leskovčanka Marta Mratinković vicešampionka Srbije u streljaštvu\nJuniorsko prvenstvo Srbije standardnim vazdušnim oružjem održano u Nišu 16. i 17. februara, donelo je slavlje za Martu Mratinković, članicu Streljačkog kluba „GT“ iz Leskovca.\nOna je u disciplini standardni vazdušni pištolj osvojila 2. mesto i srebrnu medalju, i naslov vicešampionke Srbije u konkurenciji Juniorki.\nMarta se svrstala u elitu pištoljskog programa u Srbiji. Na takmičenju, do kojeg se dolazi putem kvalifikacija, Marta je kao petoplasirana, u konkurenciji 25 najboljih pištoljašica Juniorki u Srbiji, ušla u finale sa pogođenih 539 kruga. Na finalnom gađanju gde se rezultati mere u decimalama, bila je vodeća do pretposlednjeg, 23. hica, platila danak neiskustvu i sa ukupno pogođenih 222,1 krug ostvarila veliki uspeh jer je za 0,8 krugova bila slabija od prvoplasirane takmičarke.\nMarta je kao kadetkinja u konkurenciji Juniorki, ostvarila rezultat za sada nezabeležen u istoriji streljaštva u Leskovcu. Svojim sportskim rezultatima i ponašanjem služi za ponos roditeljima, Klubu i Gradu. Pred njom su godine uspeha, a čak je zapažena i od selektora reprezentacije Jelene Arunović koja je u nekoliko navrata radila sa njom.\nPrethodni Atletičarka Dubočice Tanja Antić srebrna na Prvenstvu Srbije\nSledeći Održani preventivni pregledi u Karađorđevcu, Petrovcu, Dušanovu, Podrimcu\nDom zdravlja Leskovac objavio je brojeve telefona izabranih lekara, te će pacijenti moći da se …


Izvor: Beta, 11.Maj.2019, 11:52\nBivši predsednik opštine Grocka Dragoljub Simonović je desetak dana nakon što je zapaljena kuća novinara portala Žig Info Milana Jovanovića uspeo da izdejstvuje u Skupštini grada Beograda da se naziv ulice u kojoj živi promeni po njegovoj familiji, objavio je portal Žig Info. Ulica Kasapovačka u Vrčinu od 22. decembra 2018. više ne nosi taj naziv već po braći Simonović i zasluzi te familije, piše portal. Skupština grada Beograda je u tom periodu promenila više naziva ulica na čitavoj teritoriji. Medju tim promenama našla se i ulica, sada bivšeg predsednika Gradske opštine (GO) Grocka i bivšeg generalnog direktora Železnica Srbije Dragoljuba Simonovića.Prema obrazloženju objavljenom u Službenom listu Grada Beograda: "u toj ulici od davnina žive članovi porodice Simonović čijim sopstvenim radom i zaslugom svih članova porodice je napravljena i ulica uz železničku prugu. Kako je navedena ulica formirana 1988. godine na inicijativu pokojnih, braće Simonovića, postoje opravdani razlozi da ista po njima dobije i naziv. Stanovnici su pre formiranja ulice bili povezani sa Kasapovačkom ulicom samo prugom"."U noći 12. decembra 2018. novinaru našeg portala Milanu Jovanoviću izgorela je kuća u podmetnutom požaru. Kako se ustanovilo kasnije istragom, kao glavni nalogodavac osumnjičen je upravo Dragoljub Simonović. Na prvom zakazanom ročištu Simonović ...\nBlic: SIMONOVIĆ DOBIO ULICU Bivši predsednik opštine Grocka, kome preti osam godina zatvora, ISPUNIO CILJ\nIzvor: Danas, 11.Maj.2019\nBivši predsednik opštine Grocka Dragoljub Simonović je desetak dana nakon što je zapaljena kuća novinara Info Žiga Milana Jovanovića uspeo da izdejstvuje u Skupštini grada Beograda da se naziv ulice u kojoj živi promeni po njegovoj familiji, objavio je portal Žig Info. Članak Simonović zimus...\nSimonović dobio ulicu: Bivši predsednik Grocke uspeo da promeni naziv ulice po svojoj familiji\nIzvor: B92, 11.Maj.2019\nBeograd -- Bivši predsednik opštine Grocka Dragoljub Simonović uspeo je da izdejstvuje da se naziv ulice u kojoj živi promeni po njegovoj familiji, objavio je Žig Info...Ulica Kasapovačka u Vrčinu od 22. decembra 2018. više ne nosi taj naziv već po braći Simonović i zasluzi te familije, piše...\nDan pre: 10.Maj.2019\nDan posle: 12.Maj.2019


U Astani počela treća runda pregovora o Siriji - 14.03.2017, Sputnik Srbija\nU glavnom gradu Kazahstana počela je treća runda međusirijskih pregovora. 14.03.2017, Sputnik Srbija\nvesti, svet, sirija, astana, kajrat abdrahmanov\n© AFP 2021 / Kirill KUDRYAVTSEVPogled na hotel Riksos u Astani gde se održavaju međusirijski pregovori\nNa sastanku o Siriji u Astani biće razmotreno formiranje radne grupe o razmeni zarobljenika, kao i deminiranje humanitarnih objekata, rekao je novinarima ministar spoljnih poslova Kazahstana Kajrat Abdrahmanov.\n„Prema informacijama zemalja-garanata, među pitanjima o kojima će se razgovarati su i odredbe o formiranju radne grupe za razmenu informacija o ratnim zarobljenicima, biće reči o deminiranju humanitarnih objekata, uključujući i one koji su pod zaštitom Uneska, kao i pitanja čisto vojne prirode“, rekao je Abdrahmanov.\nRusku delegaciju predvodi specijalni izaslanik ruskog predsednika Aleksandar Lavrentjev. Na sastanku učestvuju direktor Odeljenja za Bliski istok i Severnu Afriku Sergej Veršinjin i zamenik načelnika Glavne operativne uprave Stanislav Gadžimagomedov.\nU razgovorima učestvuje i delegacija SAD, koju predstavlja američki ambasador u Kazahstanu Džordž Krol i predstavnici iz Vašingtona.\nNa marginama sastanka o Siriji u Astani biće održane i bilateralne konsultacije između Rusije i Turske i Rusije i Irana, rekao je Abdrahmanov.\nNa pregovorima o rešenju situacije u Siriji na kojima učestvuju međunarodni posrednici, predstavnici Rusije, Turske i Irana, kao i delegacije Damaska i opozicije, tokom dvodnevnih konsultacija očekuje se da se završi proces uspostavljanja jedinstvene karte prisustva jedinica terorističkih grupa Nusra fronta i DAEŠ-a u Siriji, kao i da se razgovara o formiranju ustavne komisije.